text:
Menya inkomoko y'izina Alice rihabwa abakobwa.
Izina Alice ni izina rifite inkomoko mu kidage ku iziina Aalis (germanique) rikaba bisobanura 'ukomoka mu muryango ukomeye w’abakire'.
Bimwe mu biraga ba Alice
Alice ni umuntu ushabutse, uzi kwambara neza no kwiyitaho ariko usanga ari umuntu wiyemera, akaba yabwira abandi ko yambaye neza cyangwa ko ari umukobwa mwiza.
Alice akunze kuba ashabutse cyane amenyera abantu vuba cyangwa akisanisha n’ahantu ageze , aba yifiye icyizere kandi azi kuvugira mu ruhame.
Alice uzasanga ari wa muntu ukunda gukora imyuga cyangwa akazi gatuma ajya ahagaragara akaboneka cyangwa agahura n’abantu benshi.
Akunda gushimwa, aba yumva ko ikintu cyose akoze yashimirwa cyangwa abantu bakamubwira ko bagikunze.
Alice akunda akazi ke, bitewe n’ukuntu aba ashabutse inshingano ze azigeraho vuba.
Agira amatsiko cyane bigatuma abasha kwigana abandi ndetse no gusesengura ikintu cyose yumvise.
Aba ari umuhanga, uzi gukemura ibibazo ariko rimwe na rimwe arangwa no kugira akavuyo.
Ibyamamare byitwa iri zina
-Alicia Keys ni umuririmbyikazi wo muri Leta Zunze ubumwe za Amerika.
-Alice Braga umukinnyikazi wa filime ukunzwe cyane ukomoka muri Brazil gusa ukorera umwuga we muri Amerika.Yamenyekanye cyane muri filime Queen Of The South.
Src:www.behindthename.com


c: text/html

text:
Akiri muto ntiyakundaga ishuri ndetse yabonaga nta kamaro rimufitiye, yaje kugira inshuti bumvaga ibintu kimwe, zo zacuruzaga ibisheke. Yabagujije amafaranga, abiyungaho acuruza ibisheke, akajya asiba ishuri. Uyu ni Cecile w’imyaka 16, wabonaga ishuri nta kamaro rifite ariko ababyeyi be bakarimukundisha, ubu akaba yumva kwiga ari inshingano ye ya mbere n’ubwo atari ko byahoze.
Ageze mu mwaka wa kane w’amashuri abanza, nibwo yatangiye gucuruza ibisheke agasiba ishuri, bituma atangira kujya aba uwa nyuma. Gutsindwa ntacyo byari bimutwaye, dore ko bitamubabazaga ngo yikosore. We yumvaga akeneye inyungu y’ako kanya, kuko yabonaga kwiga bizamutwara igihe kirekire. Niyo mpamvu yayobotse iyo gucuruza ibisheke. Ubu imyumvire ye yarahindutse ndetse anatsinda neza mu ishuri. Dore aho byavuye.
Igihe kimwe abarimu bahamagaye ababyeyi ba Cecile bababaza impamvu atiga, baratungurwa, dore ko buri munsi yavaga mu rugo agiye kwiga. Papa we ngo yahoraga yifuza ko abana be bakiga bakagera kure, dore ko we yagarukiye mu wa kane w’amashuri abanza.
Mu kiganiro bagiranye cyuje inama nyinshi za kibyeyi, Cecile avuga ko yashituwe no kumva abakobwa batandukanye bageze kure kubera kwiga. Ngo ababyeyi be bamuhaye urugero rw’umugore uyobora Akarere batuyemo ka Rutsiro, yumva koko akwiriye kwiga agatsinda neza, akazagera kuri byinshi. Ababyeyi banemeranije n’abarimu ubufatanye, kugira ngo babashe gukurikirana imyigire ye. Banegereye inshuti za Cecile ngo zige zimufasha gusubiramo amasomo kuko yari inyuma.
Cecile n’ababyeyi be, bahamya ko kumuba hafi byahinduye byinshi. Ubu afatwa nk’intangarugero mu bandi kuko yiga adasiba kandi ntanakererwe, bigatuma agira amanota meza cyane.

robotstxt: allowed

filter: keep


text:
Mose ni umuyobozi wari waratoranijwe n’Imana kugirango ayobore ubwoko bwayo bw’Abisiraheli.Ibi byabaye mu gihe uyu mugabo warerewe kwa Pharawo Umwami wa Misiri yari mu buhungiro i Midiyani bitewe nuko Pharawo yari yarashatse kumwica.
Uyu mugabo rero amaze kubohoza abisiraheli bagatangira urugendo rujya mu gihugu cy’isezerano hari indangagaciro zamuranze umuntu wese witwa umuyobozi n’undi wese uteganya kuzaba we yagakwiye gufatiraho urugero rwiza.
1.Kumvira Imana mu gihe iguhamagariye gukora umurimo wayo
Uyu mugabo yahamagawe ari mu kibazo cy’ubuhunzi maze abwirwa kujya gukora umurimo wo gucyura ubwoko bw’Imana mu gihugu yari azi neza ko bishobora kumugiraho ingaruka mbi kongera kukijyamo,nyamara Mose ntiyigeze yinangira ngo yange gukora uwo murimo.
2.Kudacika intege mu gihe uri ku murimo w’Imana
Mose ageze mu gihugu cya Egiputa(Misiri),ntago yahise abona icyo Imana yamutumye ahubwo yahuye n’imbogamizi ikomeye ituruka ku kwinangira umutima kw’umwami wa Egiputa,ariko ibi ntago byabujije Mose kubyihanganira kugeza igihe ubwoko bw’Imana bwabohokeye.
3.Kwitangira abo uyobora kabone nubwo baba bakoze amakosa
Abisiraheli bari mu rugendo rujya mu gihugu cy’isezerano bagiye bakora amakosa menshi ndetse yanabashyira no mu kaga ko gupfa ,urugero ni aho Mose yagiye kuvugana n’Imana ku musozi maze abantu babonye atinze kumanuka ku musozi biremera ikigirwamana cyo gusimbura Imana ya Isiraheli.
Ibi byatumye Imana ibwira Mose ko ubwoko ayoboye ari ubwoko butagonda ijosi ko agiye kubarimbura agasigaza Mose wenyine maze Uwiteka akamuhindura ubwoko bukomeye.Ariko Mose ntiyashituwe nuko Imana izamuhindura ubwoko bukomeye ahubwo yahise yinginga Imana ngo ishire uburakari,nuko Mose yibutsa Imana amasezerano yagiranye n’Abrahamu maze ibi bituma Uwiteka yibuza inabi yari agiye kugirira ubwoko bwe(Kuva32:11).
4.Mose yabaye umutoza mwiza w’uzamusimbura kuri uyu murimo
Umuyobozi mwiza abera urugero abazamusimbura kuko bagera ikirenge mu cye.Ubundi gusimbura umuntu wakoze neza biragora kuko abo yakorereye neza baba bahanze amaso umuyobozi umusimbuye biteze kumureba.Ibi babikora akenshi bashaka kumugeranya n’uwo yasimbuye. Iyo adashoboye rero,bihita bigaragarira buri wese.
Mose rero imiyoborere ye myiza yayisigiye umugabo witwaga Yosuwa.Uyu Yosuwa yari yarabanye na Mose igihe kitari gito,ndetse n’igihe abisiraheli byajyaga gutata igihugu cya Kanani nawe yari mu bagiyeyo.Mose amaze gupfa Yosuwa niwe wayoboye maze ageza ubu bwoko mu gihugu cy’isezerano.
Nyamara nubwo Mose yatoje neza Yosuwa ,uyu Yosuwa we abamusimbuye ntibigeze babasha kuyobora neza ubwoko bw’abisiraheli, bishaka kuvuga ko Yosuwa atitaye ku muyobozi uzamusimbura.
Umuyobozi mwiza rero akwiye kubera abandi intangarugero ku buryo itorero ry’Imana n’igihugu bamugiriraho umugisha bikazatuma abazamukurikira inyuma ye bazagira ahazaza heza biturutse ku rugero rwiza yatanze.


text:
Gutandukana n’umukunzi wawe bishobora kuba byiza cyangwa bibi, byose biterwa n’impamvu itumye bibaho, abantu bakundana bashobora guhitamo gutandukana bitewe nuko babona ko aribyo bikenewe cyangwa bibafitiye akamaro.
Gutandukana ariko byaba neza cyangwa nabi bisigira abatandukanye igikomere n’akababaro mu mutima ku buryo bishobora gutuma hari ibyemezo n’ibikorwa umuntu akora adafashe umwanya uhagije wo gutekereza ku ngaruka zabyo.
Urubuga Elcrema rutanga inama ku rukundo n’imibanire ya buri munsi y’abantu rwakusanyije bimwe mu bikorwa umuntu akwiye kwirinda igihe akimara gutandukana n’uwo bakundanaga.
1.Kwishinja amakosa
Kimwe mu bintu bya mbere abantu bakora iyo bamaze gutandukana n’abakunzi babo ni ukwishyiraho amakosa bakumva ko hari ukundi bagakwiye kuba babigenje ariko ntibatandukane.
Aho gukomeza inzira nshya y’ubuzima ndetse no kugira isomo bakura mu rukundo rwabo ruba rutashobotse ahubwo bagakomeza kwishinja kuba aribo nyirabayazana yo gutandukana.
Ibi ariko sibyo, niyo waba hari ikintu kibi wakoze akaba aricyo cyatumye mutandukana, gukomeza wishinja amakosa nta kintu na kimwe bihindura ahubwo bituma ugira agahinda gakabije ku buryo ntacyo ugeraho mu gihe uwo mwakundanaga ubuzima buba bwakomeje ndetse yamaze no kurenga ibyabaye.
Icyo ukwiye gukora igihe utandukanye n’umukunzi wawe ni ugukura isomo ku makosa wakoze ku buryo igihe uzaba wongeye kujya mu rukundo uzirinda kongera kuyasubiramo.
2.Kwigunga
Kwigunga na byo ni kimwe mu bintu bigaragara ku bantu bamaze igihe gito batandukanye n’abakunzi babo, aho usanga bakunda kumva indirimbo z’agahinda aho kwikuramo akababaro.
Nibyo koko uba ukwiye kubabara kuko uba utandukanye n’umuntu wafata nk’ingenzi mu buzima bwawe, ariko nanone ntukwiye kumara igihe kinini uri wenyine kuko bizatuma ukomeza kubura ibyishimo.
Nyuma yo gutandukana n’uwo mwakundanaga wagakwiye gukora ibishoboka ugahora uri hagati y’abantu benshi, ukitabira ibirori n’iminsi mikuru kuko bizatuma udafata umwanya wo kwitekerezaho ndetse no kwibaza ibibazo byinshi kubyakubayeho ahubwo ugakira ibikomere by’urukundo vuba vuba.
3.Kumwingingira gusubirana
Hari impamvu yatumye uwo mwakundanaga ahitamo ko mutandukana, bishobora kuba aruko utari ugifite agaciro nkako yaguhaga mbere.
Gukomeza kumwingingira gusubirana nawe rero ntibizatuma agaruka, niyo yagaruka kandi ntazakubaha ngo aguhe agaciro nkuko bikwiye.
Burya urukundo rujyana n’imbabazi, niba ikosa wakoze aho kukubabarira yarafashe umwanzuro wo gushyira iherezo ku rukundo rwanyu ni ukuvuga ko kuri we byoroshye kubaho atagufite.
Nibyo koko kubaho nta mukunzi waramwigeze biragora ariko nanone ni byiza kuba wenyine kurusha kubana n’uwo mwigeze gutandukana rimwe rimwe uzajya anagucyurira ibyabaye mbere.
Baho kandi ugerageze kubaho neza, burya urukundo rusanga umuntu siwe urusanga.
4.Kwihutira gusubira mu rukundo
Kubera gutinya kuba wenyine kandi wari waramenyereye kubaho ufite umukunzi, bituma umuntu yihutira kongera gusubira mu rukundo.
Uyu ariko si umwanzuro mwiza habe na gato kuko burya akenshi siwowe uba ubihisemo ahubwo uba uri gukoreshwa n’agahinda, umujinya kandi ntuba witeguye neza.
Mbere yo gusubira mu rukundo ugomba gufata umwanya uhagije wo gutuza, gukira ibikomere ku buryo uzinjira mu rukundo witeguye neza.
Umuntu nagusaba urukundo uri muri ibi bihe, uzamusabe umwanya uhagije wo gufata icyemezo, n’aba agukunda koko yifuza kugirana umubano nawe azagutegereza nta kabuza.
5.Gufata umwanzuro wo kutazongera gukunda
Nyuma yo gutandukana n’umuntu wakundaga hari ubwo uhita wumva birangiye ndetse ugatangira gufata imyanzuro igayitse yo kutazongera gukunda na rimwe gusa ugomba kumenya ko kuba gukundana nawe bitashobotse bitavuze ko ubutaha ariko bizagenda.
Tekereza abantu bose ariyo myanzuro bagiye bafata, byagorana kubona abantu bishimye ku isi.
Ukuri nuko guhitamo nabi ari ibisanzwe ku kiremwamuntu, burya umuntu wese ajya kubona uwo yaremewe yarabanje gukora ikosa ryo guhitamo nabi inshuro zirenze imwe.
Igifite akamaro ni ugukomeza kubaho no kwiyitaho kandi ukizera ko ejo ari heza ndetse ukiga gushishoza no guhitamo kugira ngo ubutaha utazicuza
Niyomugabo Albert


text:
INGINGO Z’INGENZI ZA NYIRAGAHINDA Alphonsine Z’IMPAMVU YO GUSABA GUHINDUZA AMAZINA
Turamenyesha ko uwitwa NYIRAGAHINDA Alphonsine mwene Mburanumwe na Mugirwanake, utuye mu Mudugudu wa Rudogo, Akagari ka Ngange, Umurenge wa Muko, Akarere ka Gicumbi, Mu ntara y’Amajyaruguru, wanditse asaba uburenganzira bwo guhinduza amazina asanganywe ariyo NYRAGAHINDA Alphonsine, akitwa NZAYIRAMYA MUNEZERO Alphonsine, mu gitabo cy’Irangamimerere. Impamvu atanga yo guhinduza izina ni izina niswe n’ababyeyi.
Soma hejuru icyemezo cyibyemeza gitangwa na Minisiteri y’Ubutegetsi bw’Igihugu


text:
Abagenerwabikorwa b’umushinga RWA-067 ushyirwa mu bikorwa na Komisiyo y’Ubutabera n’Amahoro y’Arikidiyosezi ya Kigali bahawe ibikoresho by’ubuhinzi bizabafasha kongera umusaruro.
Tariki ya 12/5/2021 nibwo aba bagenerwabikorwa bo mu karere ka Bugesera bashyikirijwe ibi bikoresho byo kwifashisha mu buhinzi na Padiri TWIZEYUMUREMYI Donatien hamwe n’abakozi ba Komisiyo y’Ubutabera n’Amahoro bazifashisha bongera umusaruro w’ibikomoka ku buhinzi.
Aba bagenerwabikorwa uko ari 300 bahawe Amasuka maganatatu (300) ingorofani cumi n’ebyiri (12) na Arozwari mirongwitatu n’esheshatu (36).
Mbonigaba umwe mu bahawe ibi bikoresho atangaza ko bizabafasha kwagura ubuhinzi bwabo ndetse bakabukora mu buryo bwa kinyamwuga no kongera umusaruro.
Ati “Ibi bikoresho bizadufasha kongera umusaruro w’ibikomoka ku buhinzi kandi bizadufasha cyane kwita ku myaka yacu kuko ubwo baduhaye isuka yo guhinga na Arozwari yo kujya tuvomereza imyaka bizadufasha gukora ubuhinzi bwa kijyambere bidufashe kongera umusaruro”.
Mbonigaba kandi yishimira ko ingorofani nayo ubwayo izabafasha gusarura imyaka yabo mu gihe yeze ndetse bakanayifashisha mu mirimo itandukanye ijyanye n’ubuhinzi.
Leoncia ni umwe mu bagenerwabikorwa bahawe ibi bikoresho byo kwifashisha mu buhinzi, avuga ko isuka izamufasha guhingira ku gihe, ingorofani nayo imufashe gutunda ifumbire, hanyuma Arozwari ajye ayifashisha yuhira imyaka mu gihe cy’impeshyi.
Padiri Twizeyumuremyi Donatien umuyobozi wa Komisiyo y’Ubutabera n’AMahoro ya Arikidiyosezi ya Kigali yabwiye abagenerwabikorwa bahawe ibi bikoresho ko bagomba gukomeza gukora cyane kugirango biteze imbere, abashishikariza ko bagomba kuba aba mbere mu kwishyura ubwisungane mu kwivuza (mituelle de sante).
Ati “mugomba gukoresha neza amahirwe mwabonye muri uyu mushinga yaba inyigisho ndetse n’ubumenyi butandukanye mwahawe mugakoresha neza ibi bikoresho tubahaye ari nako mubifata neza kugirango intego y’uyu mushinga yo kubateza imbere igerweho.
Padiri TWIZEYUMUREMYI Yagarutse ku bintu bine by’ingenzi umushinga ubateraho inkunga aribyo ubuhinzi, kwibumbira mu matsinda yo kwizigama no kugurizanya, guhangana n’ingaruka ziterwa n’imihandagurikire y’ikirere ndetse no gukomeza gushimangira ihame ry’uburinganire
Padiri Twizeyumuremyi yababwiye ko azafata igihe cyo kubasura mu ngo zabo akareba niba ibyo bikoresho barabibyaje umusaruro.


text:
Yanditswe na Jean de Dieu NDAMIRA
Ubwo nsubiye inyuma gato, ubwo nari ntangiye kwigisha uwo mwana Bruce, ku ishuli aho twigaga muri ISDI, bari baradutandukanyije buri wese yiga muri department ye, abo muri Génie Civil twigaga ukwacu. Ibintu byo gusobanurira abanyeshuli byari byaragabanutse, aho nari mfite nkura amafaranga ni mu kwigisha wa mwana wa perefe gusa, ayo mafaranga niyo nakoreshaga mu kwishyura inzu aho ntuye no guhaha. Minerval nari naremerewe ntabwo nigeze nyihabwa, ibyo byatumaga niga ntakora ibizami, keretse ibizami byo mu minsi ya mbere gusa nibyo nari narakoze.
Uretse guhatiriza gusa ariko nabonaga neza ko ntaho ndi kwerekeza mu myigire yanjye, ibyo byatumye na ya plan nari mfite kuri Jolie nyikuraho amaso nemera gutsindwa manika amaboko, ibyo gukomeza kumutekerezaho mbyikuramo kuko nabonaga ndimo kwipasa umupira muremure, nkeka ibi ari rimwe mu makosa akomeye nakoze mu buzima bwanjye.
Buri munsi iyo nabaga ngiye kwigisha uwo mwana nahabwaga inote y’ijana ya tike, ariko mu by’ukuri ntabwo nategaga imodoka nagendaga n’amaguru ayo mafranga nkayakoresha nko guhaha, nta telephone nagiraga, ibyo kugura ama unites ntibyandebaga.
Hari igihe rero kigeze kugera TUYISENGE Dominique n’umugabo we bajya ahantu bamara iminsi badahari, basiga babwiye umwana ko amafranga yose bazayampa bagarutse, ubwo ayo gutegesha n’umushahara nagombaga kubitegereza mpaka bagarutse. Mu rugo habaga undi murumuna wa Maman Bruce witwaga Félicitée nawe wakoraga muri ELECTROGAZ ku ishami ryakoreraga ku Gisimenti, akenshi yaratahaga akansanga ndimo kwigisha uwo mwana, sinashoboraga kumubwira ko mfite ikibazo cy’amafranga.
Uko iminsi yahitaga amafranga nari mfite yaranshiranye, ntangira kwikopesha mu ma boutiques, nabyo byaje guhagarara, kubera ko nari maze kugeramo amafranga menshi, sinari ngitunyika kunyura hafi ya boutique nashakishaga indi nzira kubera gutinya amadeni.
Gusa naje guhura na expérience ikomeye cyane ariko yanyigishije byinshi mu buzima.
Ibintu byo guteka nari nsigaranye mu nzu nabitetse ari ku wa gatanu saa sita, muri après midi njya kwigisha umwana nk’uko bisanzwe. Naramwigishije ndangije njya ku ishuli ndiga, naratashye ndaburara kuko nta kintu nari nsigaranye mu nzu cyo guteka kandi no kuri boutique ntabwo nashoboraga kuba nahahingutsa umutwe kubera amadeni yari yabaye menshi.
Bwarakeye ku wa gatandatu nabwo ndabwirirwa, gusa ndihangana njya kwigisha uwo umwana, nizeraga ko wenda nshobora gusanga ababyeyi be baje bakampa amafranga. Namwigishije nshinyiriza igihe kiragera ndataha, imbaraga zari zatangiye kuba nkeya, nagendaga nsusumira mu nzira, nageze mu rugo ndongera ndaburara.
Ku cyumweru nananiwe kuva mu buriri, gusa ndihangana mu ntege nkeye nari nsigaranye, muri après midi ndongera njya kwigisha umwana. Iyo namugeraga imbere nageragezaga kwiyumanganya, ariko kuri iyo nshuro ntabwo byari bikinshobokeye kumuhisha ko nta gatege nifitiye.
Maze akanya gato mpageze, umwana yagiye muri frigo anzanira amata, nkeka ko yabibonaga ko ntako meze, ku mahirwe make yanjye kugeza icyo gihe ntabwo nanywaga amata. Nitwaje ibyo kutanywa amata umwana mubeshya ko ndi ku miti ntabasha kunywa amata kuko yanyicira imiti. Gusa namubwiye ko ndembye ko uburwayi bumereye nabi ko bikunze yanshakira tike yo kuncyura, uwo munsi ntabwo twize namuhaye imyitozo akora, ariko nabwo kuyimuha ntabwo byari byoroshye kuko nandikaga ntitira.
Igihe cyo gutaha cyarageze uwo mwana wabonaga ko ndembye rwose ajya mu gikari avugana n’umukozi mukugaruka mbona azanye inote y’ijana yo gutega taxi gusa nk’uko bisanzwe ntabwo nateze natashye n’amaguru. Naratashye ariko sinashinguraga ikirenge, nagendaga ntitira inzira yose, gusa nakomeje gushinyiriza ngera mu rugo, mbere yo guca mu rugo nanyuze kuri boutique ngura ibirayi n’ubunyobwa n’inyanya.
Mu guteka nakoreshaga peteroli, nari ngifite agapeteroli gake muri rechaud yanjye, uko nakageze mu rugo nta gatege nifitiye, nahase ibirayi, uko nakabihase ntabyo kubironga amazi nabihatiyemo niyo nahise mbitekesha. Naya safuriya naherukaga gutekeramo ku wa gatanu ushize ntabwo nari narayogeje, mbega nabivangiye hamwe byose ndateka, byarankundiye bishya vuba, nta n’ingufu zo kubishyira ku isahana nari kubona, narihanganye gato birahora.
Bimaze guhora nabiririye mu isafuriya, ariko kuva nabaho kugeza uyu munsi nta biryo byandyoheye nk’ibyo ngibyo, narariye ndahaga numva ngaruye ingufu, byari biryoshye cyane, aho niho numviye agaciro k’umugani abanyarwanda bakunda guca ngo haryoha inzara. Hari n’undi bavuga ngo utaranigwa agaramye agirango ijuru riri hafi, iyo migani namenye agaciro kayo muri iyo expérience nanyuzemo.
Kuva uwo munsi nahise mpa agaciro inote y’ijana nabonye ko hari igihe ijana rimwe rishobora kukurutira 1.000.000.000.000 frw bitewe n’impamvu, icyo gihe uwari kumpitishamo ijana rimwe ako kanya cyangwa miliyari nyuma y’amasaha abiri nari guhitamo ijana.
Hari abantu basuzugura amafranga, burya nta mafranga make abaho ntibazababeshye amafranga yose ashobora kukugirira akamaro mu gihe runaka.
Ubwo nari ndangije icyo kigeragezo, Maman Bruce yaragarutse arampemba anyongereraho n’amafranga ya tike ahwanye n’iminsi atari ahari maze ubuzima burakomeza. Nakomeje kumwigisha kugeza ubwo ageze igihe cyo gukora ikizami cya leta, nk’uko nabivuze muri episode ibanza misiyo yanjye nayigezeho kuko uwo mwana yavumbutsemo umuhanga cyane akiga akaminuza.
Ubwo ndangije kumwigisha akazi karahagaze birumvikana ariko ntabwo naburaga imigozi imbambira, hari igihe nagiraga gutya nkabona nka groupe y’abanyeshuli biga nko muri ULK wenda nkumva barampamagaye nkajya kubasobanurira. Hari umugabo twiganaga GAKUMBA Jean de Dieu wankundaga cyane inshuro nyinshi nabaga ndi kumwe nawe kuko icyo gihe atakundaga kujya ku kazi cyane.
N’ubwo ntishyuraga minerval kuri ISDI, ariko kwihambira kwanjye kwambyariye ibintu bibiri by’ingenzi byatumye ubuzima bwanjye bufata ikerekezo gishya.
Icya mbere n’umukobwa witwaga Jeanne wigaga ahongaho muri JOC, yigaga mu wa gatandatu yitegura gukora ikizami cya leta, akenshi abanyeshuli bo mu wa 6 bakundaga gutaha batinze, iyo twabaga tuje kwiga rero twahuraga nabo cyangwa tugasanga baracyicaye mu ma classes. Uwo mukobwa rero uko nahageraga yakundaga kunyitegereza cyane, ku buryo na bagenzi banjye twiganaga batangiye kujya bavuga ngo uwo mukobwa ASHOBORA KUBA yarankunze.
Nanjye ni uko natangiye kubyiyumvisha, umunsi umwe rero yaratinyutse arampamagara ariko mu izina ritari iryange. Yarampamagaye ngo BITE MARIGU! Ntabwo nabyitayeho kuko ntabwo ari uko nitwaga, naketse ko ari undi ahamagaye, nakomeje kwigendera ntacyo nitayeho, yahise abwira umuntu wari inyuma yanjye ngo ambwire ko ari jyewe arimo guhamagara.
Narahagaze ndahindukira aza aho ndi arambaza ngo uzi ko nkikubona naketse ko uri MARIGUGU? Yarongeye arambaza ngo ese MARIGUGU ntabwo umuzi wa wundi ukora kuri TVR? MARIGUGU ukora kuri TVR yambwiraga nta wundi ni wa mwana witwaga RUGIRA JEAN MAURICE wa wundi twiganye kuri ADB akajya ampa na jeton. Jeanne namusubije ko Maurice muzi na ndetse ko tuziranye kuko twiganye igihe gito kuri ADB.
Yahise ambwira ati rero murasa cyane ku buryo nakwitiranyaga nawe. Nta kindi namusubije cyane kuko no guhagarana n’umukobwa akanya mu nzira byashoboraga gutuma umutima umpagararana nkikubita hasi, namusezeyeho rero mbifata nk’ibisanzwe, mbese sinabyitaho.
Mu minsi yakurikiyeho nigeze guhurira na Maurice munsi ya UTC ari mu kamodoka k’aka voiture gasa nk’akamupfiriyeho ndamusuhuza mu cyubahiro cyinshi birumvikana.
Naramwubahaga kuko burya umuntu wagutunze uba umugomba icyubahiro, si ibyo gusa kandi yari n’umukire ubwo twiganaga, ikindi kandi icyo gihe duhura yakoraga kuri TVR jyewe nta kazi ngira, uretse n’ibyo byose kandi yari anafite imodoka.
Muri uko guhura namubwiye ko hari umukobwa witwa Jeanne wambwiye ko dusa, Maurice yambwiye ko uwo mukobwa amuzi ariko ntabwo twabitinzeho cyane kuko nahise nigendera nabonaga asa nk’ufite stress y’imodoka yari yamupfanye. (Ibyakurikiye ho muri uku kunyitiranya na Maurice kwa Jeanne nzabigarukaho mu nkuru zindi ndetse no mu gitabo).
Icya kabiri ni imwe mu nshuti naje kugira aho kuri ISDI, yari umusore witwaga NDAYAMBAJE Alphonse, yakoraga muri Hotel de Mille collines, nawe yigaga ahongaho mu ishami rya Tourisme. Twakundaga gutahana kuko yatahaga mu Rugunga, iyo twatahaga hari igihe nanyuraga iwe tugasangira, cyangwa nanjye naba nishe umuzungu nkamutumira akaza iwanjye muri weekend tugasangira.
Twari tumaze kuba inshuti, iwe rero yari afite igitabo cyari gifite igifuniko cy’umutuku, cyabaga kiri ku meza y’igitanda cye, iyo nahageraga narakirebaga ariko sinkiteho. Nakundaga kukibona kenshi uko namusuye ariko rwose singire n’amashyushyu yo kugisoma. Umunsi umwe rero nagiye kumusura ari ku wa gatandatu, ngezeyo nsanga arasohotse ariko iwe hafunguye, ubwo ninjiye mu nzu nicara ku gitanda cye, mbonye atinze nafashe cya gitabo ncishamo amaso byo kubura icyo nkora mbese nanga kurambirwa.
Nahise ndambura mu mapage yo hagati ntangira gusoma, interuro nahereyeho nsoma yaravugaga ngo: TOUS CE QUE L’ESPRIT DE L’HOMME PEUT CONCEVOIRE ET CROIRE, IL PEUT LE REALISER. Nkimara gusoma iyo nteruro nahise numva hari ikintu gishya kinjiye mu bwonko bwanjye, ubwo nahise ngira amatsiko yo kureba uko icyo gitabo kitwa, narambuye ku gifuniko inyuma nsanga icyo gitabo kitwa ngo LE SUCCES PAR LA PENSEE CONSTRUCTIVE cyanditswe n’umwanditsi w’umuhanga witwaga NAPOLEON HILL.
Nkimara gusoma izina ry’igitabo nagize amatsiko cyane noneho niyemeza gutangira kugisoma, uko nagendaga ngisoma narushagaho kugikunda, kuko cyarimo inyigisho z’ingirakamaro cyane. Narasomye ku buryo ntibukaga aho ndi, igihe cyarageze Alphonse aragaruka, ubwo nyuma yo kuvugana ibyo twagombaga kuvugana, namusabye ko yantiza icyo gitabo nkagitahana nkajya kugisomera mu rugo.
Yarabinyemereye mpita ngitahana nishimye cyane, muri jyewe numvaga mvutse ubwa kabiri, naratashye igitabo ndagisoma ndongera ndagisoma, kirandyohera cyane ku buryo niyemeje gutangira gushyira mu bikorwa amahame kigishaga. Icyo gitabo cyahinduye ubuzima bwanjye mu buryo bukomeye cyane ku buryo cyamfashije gusimbuka intera nini cyane yari hagati y’igihe nari narataye kubera ibibazo n’igihe nari ngezemo.
Burya iyo umuntu ageze mu bintu bishya ariko abikunze bishobora kumukoresha amakosa iyo atabyitwayemo neza, urugero niba uguze imodoka ugahita wiga no kuyitwara, iyo utangiye kuyimenya ugenda wiruka ikindi kandi ukaba wanjya n’ahantu hatari ngombwa. Ndibuka ko ubwa mbere nkigura imodoka najyaga mbyuka nko mu ma saa saba z’ijoro ngafata umuhanda ntazi aho ngiye ngashiduka ngeze nko ku Gisenyi (aka ni agaciyemo nzabigarukaho mu nkuru ziri imbere ndetse no mu gitabo).
Icyo gitabo rero ukuntu cyanyakije nahise mpera ku muvuduko wo hejuru cyane, ubwo nari maze kumva neza amahame yacyo, numvaga ibintu byose nabikora bigashoboka, mu gutekereza gutyo byahuje n’uko mu Rwanda hari hagiye kuba amatora y’umukuru w’igihugu ndetse n’ay’abadepite.
Hari umunsi umwe nari ndi kuva Nyabugogo, ngeze ku nzu yo kwa Kabuga mbona hari abantu benshi, ndabegera ndababaza nti ese hano ko muri benshi hakorerwa iki? Bansubije ko ari kuri commission y’amatora, hari abantu bari baje gushaka amabwiriza asabwa mubyo kwiyamamariza kuba président n’abadepite, hari n’abandi bari baje mu zindi gahunda.
Nanjye rero nagize amatsiko ninjira muri iyo komisiyo, nanjye nsaba amabwiriza, barankundira barayampa. Naratashye ngeze mu rugo ndayasoma, nitaye ku by’abadepite kuko ibya président ntacyo byari bimbwiye. Mu byasabwaga ngo umuntu abe umukandida wo kwiyamamariza ubudepite nabonaga nta kintu kigoye kirimo.
Byasabaga kuva ufite imyaka 21 iyo nari nyifite, nta mashuli basabaga, ibyo basabaga bigoye yari amasignatures 600 gusa nta kindi, nahise numva ko kuba umudepite byoroshye mpita niyemeza nanjye kujya guhiganwa. Ariko umubi n’uwari unafite n’ibihumbi 10 ku mufuka, ariko kubera ububyutse cya gitabo cyari cyambitsemo numvaga naba umudepite kandi bigakunda.
Ubwo nahise nishyiramo igitekerezo cy’uko ngiye kuba umudepite mu nteko ishinga amategeko, ntangira kujya mbaza umushahara depite ahembwa, nakumva amafranga ahembwa ku mutima nti NDAMIRA ndakize. Erega ubwo ntangira no kuyabarira, ntangira gutekereza ukuntu nzajya ntaha mu modoka, mbega muri jyewe nari nabaye depite.
Muri icyo gitabo harimo ihame rivuga ngo niba utekereje ikintu witinda mu makorosi hita ugikora “FAITES LE IMMEDIATEMENT”. Basi ubwo nibajije impamvu ndimo gutinda mu makorosi ubwo mpita ntangariza inshuti zanjye za hafi ko nifuza kuba umudepite ko ngiye kwiyamamaza. Nta n’uwambwiye ati urimo gusara bose babonaga bishoboka cyangwa bakanseka ku mutima simbizi ariko nta n’umwe wigeze ambuza.
Icya mbere nakoze ni ugushaka signature, ubwo inshuti yanjye David yamfashije gukora liste abantu bazajya basinyaho, muri signature za mbere nabonye iya Jolie yari irimo.
Naratangiye ndasinyisha ubwo ngeze kuri ISDI mba mbimenyesheje bagenzi banjye nti mugomba kumpa amajwi kuko ubu ngiye kuba umudepite, ubwo ntumiza inama ya bamwe mu nshuti zanjye ngo mbagezeho icyo gitekerezo. Nabagejejeho uwo umushinga maze uwitwa Elie NSABIMANA wakoraga muri SNV arambaza ngo ngaho tubwira programme politique yawe. Aho nabereye nibwo bwa mbere nari numvise iryo jambo, ariko kuko nari maze iminsi nkunda gusoma ibitabo byitwaga les oeuvres choisies bivuga ku bikorwa bya KIM IL SUNG, nahise numva vuba icyo Elie ashatse kumbaza.
Nifuzaga kuzajyana mu nteko imishinga ibiri gusa, iyo mishanga nari nyitewe na situation yari iriho icyo gihe. Uwa mbere wari ushingiye ku ngufu z’amashanyarazi, sinibazaga ukuntu ELECTROGAZ yakwishyuza umuntu amashanyarazi yananirwa kwishyura ikamukatira, yaba agerageje kwiba umuriro bakamuca amande menshi ariko yo yakora amakosa ntigire icyo ibazwa. Wenda niba ucuruza amata waranguye 1000 L, umuriro ukabura amata akagupfiraho ugahomba ELECTROGAZ ntigire icyo ibazwa kandi yishe amasezerano, ibyo nabiterwaga n’uko muri icyo gihe umuriro wakundaga kubura cyane.
Icya kabiri ntumvaga neza ni ikirebana no kwivuza, muri iyo minsi hari umwana wari waratewe urushinge n’umuganga w’umwiga bimuviramo ubumuga bw’akaboko bishoboka ko ako kaboko kanaciwe. Numvaga ko impanuka nk’izo ziturutse ku buswa amategeko yajya azihana. Ibyo nibyo byari binjyanye mu nteko ariko byari nka ambitions gusa ariko nta na kanunu muri politique nari nifitiye yemwe nta n’ubushobozi na buke bwo kwiyamamaza nari mfite.
Biracyaza……………
Inama cyangwa Inyunganizi nyandikira kuri:
Whatsapp: +254790617702
Email: [email protected]
Izindi nyandiko wasoma


text:
Indirimbo ‘Ikidendezi’ yakunzwe bihambaye yashyizwe mu Giswahili yitwa ‘Kisima’
Yanditswe na: Ubwanditsi2020-10-09 02:14:29
Nyuma y’uko indirimbo ‘Ikidendezi’ ikunzwe bidasanzwe mu Rwanda no mu mahanga, Korali Ukuboko kw’Iburyo yayiririmbye yahisemo no kuyishyira mu Giswahili iyita ‘Kisima’.
Korali Ukuboko kw’Iburyo ni imwe mu nkuru kandi zikunzwe cyane mu Itorero ADEPR mu Rwanda. Iyi korali igizwe n’abaririmbyi barenga 150, ibarizwa kuri ADEPR Paruwase ya Gatenga, ikaba yarashinzwe ahagana mu 1989.
Kuva yashingwa yagiye ikora ibikorwa binyuranye itegura, yanitabiriye ibitaramo bitandukanye haba mu Rwanda no mu bihugu birimo Uganda.
Igitaramo gikomeye Korali Ukuboko kw’Iburyo iheruka gutegura cyiswe Ikidendezi Live Concert, cyabereye muri Dove Hotel ku wa 1 Ukuboza 2019. Cyitabiriwe n’abantu benshi baturutse imihanda yose ndetse batashye bahembutse.
Indirimbo yitiriwe iki gitaramo iri mu zakunzwe ndetse zirebwa cyane kuri Youtube kuko mu gihe gito abarenga miliyoni bayiteye imboni.
Ikidendezi ni indirimbo yigaruriye imitima ya benshi mu Rwanda, yanarenze imipaka ikundwa n’abatumva Ikinyarwanda cyane cyane muri Afurika y’Uburasirazuba.
Mu guhaza ibyifuzo by’abakunzi bayo, Korali Ukuboko kw’Iburyo yayishyize mu Giswahili ngo ubutumwa bugere no kubatumva Ikinyarwanda. Iyi ndirimbo yiswe ’Kisima’.
Umuyobozi wa Korali Ukuboko kw’Iburyo, Kwizera Seth, yabwiye IGIHE ko iyi ndirimbo yakozwe mu buryo budasanzwe.
Ati “Agashya kari muri iyi ndirimbo yahinduwe mu Giswahili ni uko twongeyemo amagambo n’imiririmbire yindi idasanzwe hagamijwe kongera uburyohe bwayo. Umuziki nawo uryoshye kurusha uwa mbere kuko wo ukoze mu buryo bwa live.”
Iyi ndirimbo irimo ubutumwa buboneka muri Yohana 5: 1-9 ahari inkuru y’umurwayi wari umaze imyaka 38 ku Kidendezi cya Betesayida, cyihindurizaga maze utanzemo abandi barwayi agakira, we kuko atagiraga umuterera mu Kidendezi yamaze imyaka myinshi ategereje gukira.
Igihe cyarageze Yesu rimwe ahanyuze amenya ko arwaye igihe kirekire amukiza atagombye kwiterera mu kidendezi.
Kwizera Seth avuga ko ubutumwa nyamukuru buri mu ndirimbo ari uguhumuriza abantu bamaze igihe mu bigeragezo.
Ati “Basabwa gukomeza kwizera Yesu wenyine kuko isaha iyo igeze akora ibitangaza atarinze kugira ikindi yifashisha cyangwa agenderaho nkuko yakijije umurwayi atarindiriye kwifashisha ikidendezi nkuko abandi bari babimenyereye.’’
Korali Ukuboko kw’Iburyo ni imwe mu zikomeye mu muziki waririmbiwe Imana mu Rwanda no mu Karere ka Afurika y’Iburasirazuba. Yatangiye umurimo w’ivugabutumwa mu 1989 ari iy’Abana b’Ishuri ryo ku Cyumweru.
Iyi korali izwiho indirimbo zihimbye mu magambo y’ubuhanga, umuziki unoze ndetse n’injyana zikunzwe na benshi.
Mu minsi ishise yakoze ibitamenyerewe mu makorali ya giporotestanti, ikora indirimbo yatunguye benshi yitwa Hashimwe Yesu ikoze mu njyana imenyerewe muri Kiliziya Gatolika, mu majwi abenshi bita classic.


text:
YASUWE 12
Umuhanzi Mugisha Benjamin [The Ben], yatangaje ko umutima we unyuzwe nyuma yo gushyira akadomo ku mushinga w’indirimbo yakoranye na Hagenimana Fabien ufite ubumuga bwo kutabona usanzwe ufite indirimbo eshatu.
Iyi ndirimbo The Ben yakoranye na Fabien yakozwe mu ijoro ry’uyu wa Gatanu tariki 27 Ukuboza 2019 na Producer Knoxbeat muri Monster Records.
Uyu muhanzi yanditse kuri konti ya instagram anagaragaza amashusho ari kumwe na Fabien n’abandi muri ‘studio’.
Iyi ndirimbo bayise ‘Uri ibyiringiro’. Avuga ko ishingiye ku kugarura ‘icyizere’ mu buzima kandi ko biteguye kuyiririmbira abafana babo mu gitaramo cya East African Party kizaba kuwa 01 Mutarama 2020 muri Kigali Arena.
The Ben yashimye buri wese wagize uruhare kugira ngo iyi ndirimbo ikorwe. Muri iyi ndirimbo The Ben aririmba agira ati “…Uri ibyiringiro! Ntawakwizeye ngo akorwe n’isoni, oya! Uri ibyiringiro.”
Benshi mu bakurikira The Ben ku rubuga rwa Instagram, bavuze ko bategerezanyije amatsiko iyi ndirimbo, abandi bamusabira umugisha ku bwo kwitanga agakorana indirimbo na Fabien wabimusabye.
Ukoresha izina rya Fiston8.-Official kuri instagram, yanditse ati ‘Umutima ugira Imana ijye iguha gutera imbere muri byose’. Ni mu gihe Sherrie Silver we yavuze ko yiteguye kumva iyi ndirimbo.
Kuwa 24 Nzeri 2019 TV10 yagiranye ikiganiro kirambuye na Hagenimana Fabien wavuze ko ari umuririmbyi ukoresha gitari wavukiye mu karere ka Huye ubu akaba abarizwa mu Mujyi wa Kigali.
Fabien yavuze ko yatangiye kwiga gucuranga gitari mu 1995 kandi ko ari urugendo yafatanyije no kwiga n’ibindi bicurangisho by’umuziki harimo na ‘Piano’.
Yavuze ko yavukanye ubumuga bwo kutabona ariko ko yakuranye urukundo rw’umuziki. Fabien yavuze ko akunda ibihangano bya The Ben kandi ko yifuza guhura nawe akamukora mu ntoki.
Ati “…Umuhanzi witwa The Ben indirimbo ze buriya ndazikunda cyane. The Ben (…) mwamubwira muti ‘hari umuntu witwa Fabien ukina gitari’ uti ‘indirimbo zawe arazikunda cyane’.
“Umuziki wawe arawukunda. Niyo agiye kuryama kenshi ni wo akunda kumva, ‘ukomeze utere imbere’.
Mu byifuzo bye harimo ko ahuye na The Ben yamusaba ko bakorana indirimbo, ahamya ko afite ijwi ryihariye.
Ubutumwa bwe bwageze kuri The Ben wavuze ko azahura na Fabien. Ibitekerezo bya benshi mu bafana bamusabye ko bakorana indirimbo nawe abasezeranya ko azabishyira mu bikorwa.
Mu gitondo cyo ku wa Gatanu tariki 27 Ukuboza 2019 nibwo The Ben yageze i Kigali mu bamwakiriye harimo na Fabien. Uyu muhanzi yafashwe n’ikiniga avuga ko bahita bakorana indirimbo.
Source: Umuryango


text:
Inyama y’umwijima ni inyama ifite akamaro kenshi mu mubiri. Muri iki gihe rero abantu benshi bagira ibibanezeza byinshi nko kunywa inzoga nyinshi gusa ntibamenya ko hari ibice by’umubiri biba byangirika.Umwijima ni inyama yo mu nda yangizwa no kunywa Alukolo (Alcohol) nyinshi.
Ibinure byinshi ku mwijima cyangwa se Fatty Liver/ Hepatic steatosis ni igihe umwijima wawe uba ubitse ibinure byinshi kuburyo bishobora gutuma udakora neza ndetse bikaba byatuma ubyimba.Ubusanzwe umwijima ugira ibinure bike ariko iyo byabaye byinshi biba ari ikibazo.Bavugako umwijima wawe ufite ibinure byinshi iyo 5-10% by’ibiro by’umwijima bigizwe n’ibinure.
Impamvu ya mbere itera kugira ibinure byinshi ku mwijima ni ukunywa cyane ibintu bifite Alukolo (Alcohol),ni ukuvuga inzoga cyane.Gusa nanone no kubatazinywa nabo bashobora kugira icyo kibazo.
Akenshi ibinure byirunda mu mwijima iyo umubiri wawe ubika ibinure byinshi cyangwa se utabasha kubishwanyaguza vuba vuba.Ibyo binure rero byibika mu turemangingo tw’umwijima bityo bigatera uburwayi bwo kugira ibinure byinshi ku mwijima (Fatty Liver Disease). Kurya ibintu bikize ku binure, ku masukari se nabyo bishobora kugira uruhare mu kugira ibinure byinshi ku mwijima.
o Umubyibuho ukabije.
o Kugira ibinure byinshi mu maraso ibyo bita hyperlipidemia.
o Diyabeti (Diabetes).
o Gutakaza ibiro vuba vuba
o Ingaruka z’imwe mu miti ikoreshwa nka aspirin, Steristeroids, tamoxifen (Nolvadex), and tetracycline (Panmycin).
Ubusanzwe ibimenyetso ntabwo bihita bigaragara ariko ushobora kumva uhora unaniwe cyangwa se kumva utameze neza mu gice cy’ibumoso aho umwijima uherereye.Gusa nanone,ibinure byinshi bituma umwijima ubyimba.
Iyo umwijima wawe wabyimbye ushobora kugaragaza bimwe muri ibi bimenyetso bikurikira:
o Kubura ubushake bwo kurya (Appetit).
o Gutakaza ibiro mu buryo budasobanutse.
o Kubabara mu nda mu gice umwijima uherereyemo.
o Gucika intege ndetse n’umunaniro.
o Kwitiranya ibintu (Confusion).
Iyo bikomeje,umwijima ugatangira no kwangirika (cirrhosis),utangira:
o Kubyimba inda , amazi aba yiretse mu nda.
o Uruhu rutangira kuba umuhondo ndetse n’amaso agahinduka umuhondo.
o Irinde kunywa inzoga nyinshi nibiba ngombwa uzireke burundu.
o Gerageza kugabanya ibyo kurya bifite ibinure cyane.
o Gabanya ibyo kunywa bifite isukari nyinshi.
o Gerageza gukora siporo byibura gatatu mu cyumweru.
o Jya urya imboga n’imbuto cyane cyane ibirimo fibre (imineke, ipapayi,….).
Ni byiza kwirinda,ugerageza bimwe mu byo twavuze haruguru,gusa ushobora kuba warabwiwe na muganga ko ufite ibinure byinshi ku mwijima cyangwa se ko umwijima wawe uri kwangirika.
Ubu habonetse imiti myimerere ikozwe mu bimera kandi ikaba yizewe ku rwego mpuzamahanga kuko ibifitiye ibyemezo mpuzamahanga (twavuga nka:FDA:Food and Drug Administration,n’ibindi).Iyo miti rero ikaba ifasha uturemangingo tw’umwijima kutangirika, ituma umwijima utabika ibinure byinshi n’imyanda ituma amaraso atembera neza mu mwijima,.Ikindi ni uko iyo miti myimerere, ihangana cyane na Virus zitera Hepatite B na C bityo umwijima wawe ugakora neza.
Iyi miti yose ni myimerere kuko ikomoka ku bimera kandi ikaba ntazindi ngaruka igira ku buzima bw’uwayinyweye. Uyikeneye wagana ivuriro kundubuzima healthcare Ltd aho rikorera mu mujyi wa Kigali ,nyarugenge,ku Muhima munyubako Beatitude house muri Etage ya 3 muryango17 iteganye na hotel okapi cyangwa ukabahamagara kuri 0785686682


text:
Nkuko bisanzwe bivugwa hanze aha ;ngo umuco wo kureshya abagabo bikozwe n’ igitsinagore si ibintu by’irwanda nyamara benshi mu rubyiruko rw’ubu, rwagaragaje ko ahubwo ari bimwe mu bitanga amahirwe yo kubona inshuti ikwiyumvamo nawe uyiyumvamo. Hari bimwe twabasomeye ku rubuga rwa internet rwitwa www.en.allexperts.com Ku bijyanye no kureshya abagabo Ngo bimwe muri ibi harimo ; kwiyumvamo ko wikunze wowe ubwawe harimo kwigirira icyizere kandi ukumva ko uri mwiza wowe ubwawe nta wundi wigereranijeho ubu ni bwo buryo bwa mbere bugufasha kuba wareshya umuhungu. kwiyitaho ku mubiringo ibi ntibivuze kwishyiraho makiyaje ikabije cyangwa kwambara imyenda ihambaye,iyo wambaye imyenda isanzwe bikubereye biba bihagije kuri kugira ngo abone uteye amabengeza. Kwiyoroshya, ku musetsa no kumusekera ngo imbere ye ukaba uwo uri we ntiwiyoberanye kugira ngo nibura abone ko umwiyumvamo ,nawe kandi ko nta nicyo umuhishe hakiyongeraho niyo nseko kuko ku mwenyura biri mu bintu bikuru bireshya abagabo. kumubwira ko ukunda imico ye kandi ukajya umugira inama zo mu buzima ukamwemeza ko umukundira imico ye yaba imyiza cyangwa imibi ukamugira n’inama zitandukanye zo mu buzima ngo kabone niyo ntabyo wowe waba ukurikiza. gukoresha ijwi risendereye akarigira ijwi riri hasi ritari hejuru mu gambo wumva ko harimo gutinda nako kudakabije umugabo cyangwa umuhungu. gukoresha ibimenyetso by’umubiri igihe cyose uri gusha kugira icyo umubwira ushobora nko ku mwicira ijisho kumukubita agashyi n’ibindi… ngo ibi bituma akugirira amatsiko kandi akagukurikirana. kuvuga make mbega akavuga inkuru azica hejuru kuko bituma umuhungu yifuza kumenya ibikurikira ubutaha akazabikubaza. kandi mu byo uvuga ukirinda kwivuga nabi. Ngo ibi rero bikaba byaguha amahirwe nk’ umukobwa mukwigarurira umuhungu wumva ushaka ko mwabyumva kimwe, kuko nyuma yo kubona ko afite uko asigaye akwiyumvamo ;ushobora kumubwira noneho ko umukunda,ariko mu gihe cyose uzabona atishimiye ibyowakoze kuva kuntangiriro ngo nta mpamvu yo guhatiriza.
Nkuko bisanzwe bivugwa hanze aha ;ngo umuco wo kureshya abagabo bikozwe n’ igitsinagore si ibintu by’irwanda nyamara benshi mu rubyiruko rw’ubu, rwagaragaje ko ahubwo ari bimwe mu bitanga amahirwe yo kubona inshuti ikwiyumvamo nawe uyiyumvamo.
Hari bimwe twabasomeye ku rubuga rwa internet rwitwa www.en.allexperts.com Ku bijyanye no kureshya abagabo Ngo bimwe muri ibi harimo ;
kwiyumvamo ko wikunze wowe ubwawe
harimo kwigirira icyizere kandi ukumva ko uri mwiza wowe ubwawe nta wundi wigereranijeho ubu ni bwo buryo bwa mbere bugufasha kuba wareshya umuhungu.
kwiyitaho ku mubiringo
ibi ntibivuze kwishyiraho makiyaje ikabije cyangwa kwambara imyenda ihambaye,iyo wambaye imyenda isanzwe bikubereye biba bihagije kuri kugira ngo abone uteye amabengeza.
Kwiyoroshya, ku musetsa no kumusekera
ngo imbere ye ukaba uwo uri we ntiwiyoberanye kugira ngo nibura abone ko umwiyumvamo ,nawe kandi ko nta nicyo umuhishe hakiyongeraho niyo nseko kuko ku mwenyura biri mu bintu bikuru bireshya abagabo.
kumubwira ko ukunda imico ye kandi ukajya umugira inama zo mu buzima
ukamwemeza ko umukundira imico ye yaba imyiza cyangwa imibi ukamugira n’inama zitandukanye zo mu buzima ngo kabone niyo ntabyo wowe waba ukurikiza.
gukoresha ijwi risendereye
akarigira ijwi riri hasi ritari hejuru mu gambo wumva ko harimo gutinda nako kudakabije umugabo cyangwa umuhungu.
gukoresha ibimenyetso by’umubiri
igihe cyose uri gusha kugira icyo umubwira ushobora nko ku mwicira ijisho kumukubita agashyi n’ibindi… ngo ibi bituma akugirira amatsiko kandi akagukurikirana.
kuvuga make
mbega akavuga inkuru azica hejuru kuko bituma umuhungu yifuza kumenya ibikurikira ubutaha akazabikubaza. kandi mu byo uvuga ukirinda kwivuga nabi.
Ngo ibi rero bikaba byaguha amahirwe nk’ umukobwa mukwigarurira umuhungu wumva ushaka ko mwabyumva kimwe, kuko nyuma yo kubona ko afite uko asigaye akwiyumvamo ;ushobora kumubwira noneho ko umukunda,ariko mu gihe cyose uzabona atishimiye ibyowakoze kuva kuntangiriro ngo nta mpamvu yo guhatiriza.


text:
Ngororero: Umugabo arashakishwa nyuma yo gukubita ifuni umugore we
Umugabo wo mu Karere ka Ngororero witwa Baraturwango François utuye mu Murenge wa Ndaro arashakishwa nyuma yo gukubita ifuni mu mutwe umugore we amuziza ko yamutanze kugera mu rugo ku mugoroba wo ku Kabiri tariki 06 Nyakanga 2021.
Ibyo byabaye mu masaha ya saa yine z’ijoro mu Kagari ka Bijyojyo mu Murenge wa Ndaro ubwo umugore wa Baraturwango yatahaga agasanga umugabo we yageze mu rugo, bagakimbirana kugeza igihe ngo umugabo yeguye ifuni akayikubita umugore.
Umugore ngo yahise ata ubwenge asa nk’upfuye ajyanwa kwa muganga ariko mu masaha ya nimugoroba kuri uyu wa Gatatu tariki 07 Nyakanga 2021, umugore atangira gutora agatege aho ari kwa muganga.
Nyuma yo gushaka kwica umugore we Baraturwango ngo yahise ahunga aburirwa irengero inzego zibishinzwe zikaba rizimo kumushakisha kugira ngo ashyikirizwe ubutabera, icyakora ubwo twakoraga iyi nkuru uwo mugabo akaba yari ataraboneka.
Umunyamabanga Nshingwabikorwa w’Umurenge wa Ndaro, Nzabakurikiza Alphonse, avuga ko umugore wa Baraturwango yari asanzwe afitanye amakimbirane n’umugabo we ashingiye ku mitungo ari na yo bapfaga.
Agira ati “Amakuru abana baduha n’abaturanyi ni uko umugore afite utwo yishabikira ntaheho umugabo kandi umugabo we ntagire icyo azana mu rugo, uwo mugabo kandi ngo yaba akeka ko umugore we yaba afite abandi bagabo bamuha ibituma yimeza neza kuko ngo yiyitaho agasa neza”.
Icyakora ngo ibyo binakubitiraho kuba umugabo nta kintu yinjiza mu rugo bigatuma n’iyo hateguwe amafunguro uwo mugore ataraza umugabo akahagera mbere ahita abirya umugore yaza akabura icyo afata.
Nzabakurikiza avuga ko mu masaha ya saa yine z’ijoro zo ku wa 07 Nyakanga 2021, ari bwo inzego zamenyeshejwe ko icyo kibazo kibaye nijoro bakihutira gutabara uwo mugore akajyanwa kwa muganga aho yaje no kuzanzamuka.
Nzabakurikiza akaba agira inama abaturage bafite ingo kurushaho gutera intambwe bakamenyekanisha ikibazo bafite mu nshuti n’abavandimwe mu rwego rwo kurwanya ibyago biterwa n’amakimbirane.
Agira ati “Mu by’ukuri umugore yari atashye nyuma y’umugabo we nta makimbirane yandi yari yabayeho uretse ibyari bisanzwe, imiryango ikwiye kugaragaza ibibazo ifitanye mu nshuti n’abavandimwe aho binaniranye bigashyikirizwa izindi nzego kuko ingaruka zabyo ni uko habaho ibyago nk’ibyo kandi imitungo ikahahombera”.
Ubuyobozi buvuga ko ikibazo gikomeye ari uko iyo ibibazo nk’ibyo bibaye usanga biteza ibihombo birimo no kubura ubuzima bugasaba abashakanye kwihanganirana kandi abaturanyi bagatangira amakuru ku gihe ahagaragaye ibibazo bigasuzumwa.
Ibitekerezo ( 1 )
ese uwo mudamu yageze mu rugo saa 4 zijoro !!cyangwa yali yahageze,saa 12 barwana saa 4!!


text:
Igikakarubamba cyakoreshejwe kuva cyera, abanyamisili ba cyera (bagiraga pharaoh) bacyitaga ikimera cyo kurama. Kikaba kizwiho gukoreshwa mu buryo bwinshi bavura indwara cyane cyane. Siho gusa cyakoreshwa ariko, no mu bwiza kigira akamaro. Uyu munsi turebere hamwe akamaro igikakarubamba cyagirira uruhu. Gikiza ibiheri Igikakarubamba iyo ukase ikibabi cyacyo mu imbere kigira ibintu bisa na gel. Bikaba aribyo bikoreshwa mu gukora imiti akaba ari nabyo wakoresha ku ruhu. Impamvu gikiza ibiheri nuko kigira ibintu bikigize byitwa Auxin na Gibberellins. Ibi bintu bikaba byihutisha…
Amoko y’uruhu atanu21/06/2018
Iyo tuvuze ubwoko bw’uruhu ntango ari ukuvuga ngo uri igikara cyangwa inzobe, umuzungu cyangwa umwirabura. Habaho amoko y’uruhu atanu uko uruhu rwaba rusa kose ushobora kugira ubwoko bumwe muri aya: normal, combination, dry, oily na sensitive. Ubwoko bw’uruhu bukaba bushobora guhinduka bitewe n’ahantu ( nk’abantu baba hanze bagira winter na summer) n’igihe mugezemo nimba hashyushye cg hakonje. Rushobora guterwa kdi n’imyaka ufite hamwe n’imirire yawe. Amoko y’uruhu uko ari 5 ntango akenera kwitabwaho kimwe. Kumenya uruhu ufite nuko warwitaho n’ingenzi.…


text:
Mu kiganiro yagiranye na IGIHE, Umunyamabanga wa Leta, ushinzwe igenamigambi muri Minisiteri y’Imari n’Igenamigambi (Minecofin), Dr.Uzziel Ndagijimana yavuze ko icyerekezo 2050 kizasimbura 2020 cyatangijwe na Perezida Paul Kagame, mu mwaka wa 2000.
Dr Ndagijimana yavuze kandi ko nyuma y’aho Perezida wa Repubulika atangarije icyerekezo 2050, ari bwo Minisiteri y’Imari n’Igenamigambi yatangiye gutegura ibizaba bikubiye muri icyo cyerekezo gishya, akaba ari yo mpamvu kuri ubu atahita atangaza intumbero zacyo.
Ati "Akazi karatangiye nyuma y’uko Nyakubahwa Perezida wa Repubulika abitangaza, hano muri Minecofin ubu twatangiye kubikoraho, ariko nibwo bigitangira, bizafata nk’umwaka wose, ni ukuvuga ko mu nama y’Umushyikirano utaha hari aho tuzaba tugeze. Nibwo tugitangira rero ntawavuga ngo hakubiyemo ibi n’ibi."
Yanongeyeho ko intego zizaba zikubiye mu cyerekezo 2050 zizashimangira zinasigasire ibyagezweho mu cyerekezo 2020 mu nzego zitandukanye zirimo ubuzima, imibereho myiza y’abaturage, ibikorwa remezo, uburezi, ukwihaza kw’igihugu n’ibindi.
Icyerekezo 2050 kizaba gikubiyemo ingamba n’intego nshya kandi zisumbuyeho kurusha izo muri 2020, ndetse hazaniyongeramo Intego z’Iterambere Rirambye (SDGS) zemejwe mu Nama Rusange y’Umuryango w’Abibumbye muri Nzeli 2015.
Yagize ati "Urumva ni igihe kirekire. Imyaka 30 irenze ku yo twari dufite 20, ni ukuvuga ko noneho tugomba kwiha intego zihanitse kurushaho.”
Dr Ndagijimana yavuze ko hari n’igihe kizagera Minecofin igategura ibiganiro bigari, abantu batandukanye bagatanga ibitekerezo kuri iki cyerekezo gishya cya 2050.
Perezida Kagame ku cyerekezo 2050
Mu kiganiro Perezida Kagame yagiranye n’abanyamakuru nyuma y’inama y’umushyikirano, tariki ya 22 Ukuboza 2015, yavuze ko intego z’icyerekezo 2020 ziri kugenda neza kandi ko kigiye kurangira. Yanongeyeho ko hari byinshi bimaze gukorwa kandi bigaragara.
Ati” Icyo navuga ni uko ibimaze kugerwaho ari urugero rw’ibishobora kugerwaho, ni ukuvuga rero ko mu gihe tugenda neza mu cyerekezo cya mbere twihaye cya 2020, turi hafi kugera aho ngaho! Tumaze kugenda urugendo rutari rugufi. Ku cyerekezo 2050 ubwo nabyo ni ukuvuga ko bishoboka twubakiye ku bimaze kugerwaho.’’
Intego z’icyerekezo 2020 ziri kugenda neza
Dr Ndagijimana yabwiye IGIHE ko nubwo hakibura imyaka ine kugira ngo icyerekezo 2020 kirangire, intego zacyo ziri gushyirwa neza mu bikorwa, harimo n’Intego z’Iterambere z’Ikinyagihumbi (MDGs) zari zigikubiyemo, bityo hakaba hari icyizere cy’uko nyuma y’imyaka ine u Rwanda ruzaba rwageze ku byo rwiyemeje.
Icyerekezo 2020 cyatangijwe na Perezida Paul Kagame, kigamije kugira u Rwanda igihugu gifite ubukungu buri hagati, kugabanya ubukene, ibibazo by’ubuzima, gusigasira ubumwe bw’Abanyarwanda, ndetse no guteza imbere imiyoborere myiza ishingiye kuri demokarasi.
Mu kurwanya ubukene, Leta yashyizeho gahunda zitandukanye zirimo nka VUP, Ubudehe, Gira Inka Munyarwanda, n’izindi.
Ku bijyanye n’ubuzima ndetse n’imibereho myiza y’abaturage, Leta y’u Rwanda yashyizeho ubwisungane mu kwivuza,(Mutuelle de Santé), bufasha buri muturage kwivuza ku buryo bworoshye.
Tariki ya 7 Nyakanga 2015, Minisitiri w’Imari n’Igenamigambi, Claver Gatete, yabwiye abagize Inteko Ishinga Amategeko ko ku birebana n’uburezi bw’ibanze kuri bose, u Rwanda rwateye intambwe ifatika kubera ko 96,6% by’abana bari mu mashuri; ndetse Leta ikaba yarateye intambwe ndende mu guhangana n’ikibazo cy’abana bikura mu mashuri.
Ku ihame ry’uburinganire, u Rwanda rwabigezeho kuko intego kwari ukugira 30% by’abagore mu nzego zifata ibyemezo.
Ku bana bapfa batarageza imyaka itanu, mu mwaka wa 2000, ku bana 1000 hapfaga 196 mu gihe intego za MDGs byari ukubagabanya kugeza kuri 50,1%, ibi u Rwanda rukaba rwarabigezeho muri 2014.
Kwizigamira mu baturage
Abanyarwanda bakuze bangana na 42% bafite konti muri banki, kandi abangana na miliyoni 1.6 bafunguje konti muri Koperative zo kuzigama no kuguriza “Umurenge SACCO” nk’uko byatangajwe na Minisitiri w’Imari n’Igenamigambi, Claver Gatete, mu nama y’Umuryango w’Abibumbye yigaga ku iterambere rirambye mu mpera z’umwaka ushize.
Kugira ngo icyerekezo 2020 kigerweho, u Rwanda rwacyubakiye ku nkingi esheshatu, zirimo imiyoborere myiza kandi itajegajega, kongera abaturage ubumenyi buzabafasha gutera imbere, guteza imbere urwego rw’abikorera, ibikorwa remezo bijyanye n’igihe, ubuhinzi ndetse n’ubworozi bya kijyambere. Ibi bigakorwa hagamijwe ku kuba u Rwanda rwaba intangarugero mu Karere ndetse no mu Isi muri rusange.


text:
Gisele Precious, Gaby Kamanzi, Gahongayire na The Anointed band byari ibyishimo mu gitaramo cya Noheli
Yanditswe na: Ubwanditsi2020-12-28 04:14:49
Kuri uyu wa 26 Ukuboza 2020 kuri ISIBO TV habereye igitaramo gikomeye cyateguwe n’umuhanzikazi Gisele Precious. Ni igitaramo cyo kwizihiza Noheri cyiswe ’Christmas Clebration Festival 2020’. Ni igitaramo kandi cyanyuze ku mbuga nkoranyambaga za Gisele Precious ndetse na Youtube Channel ye yise IRERA REHOBOTH.
Ni igitaramo kizihiye benshi mu bagikurikiranye nk’uko byagaragaye mu bitekerezo by’abari bakurikiye ku mbuga nkorambaga. Iki gitaramo kandi cyari gifite intego yo kwizihiza noheri no gushima Imana kuri byose yakoreye abantu bayo nk’uko Gisele Precious yabitangarije itangazamakuru.
Gisele Precious mu gitaramo cya Noheli
Mu bahanzi bagaragaraye ku rubyiniro (stage) harimo Aline Gahongayire, Gaby Kamanzi na Gisele Precious ari nawe wateguye iki gitaramo. Abahanzi bose bakanguye amarangamutima y’abari bakurikiye iki gitaramo ndetse baragaza ko abahanzikazi bageze ku rwego rukomeye mu muziki w’imbonankubone (Live music).
Ni igitaramo cyaririmbwemo gusa n’abahanzikazi
Nk’uko mu biganiro bitandukanye Gisele Precious yagiye aha itangazamakuru yabivugaga, iki gitaramo cyatumiwemo ab’igitsinagore gusa ari nako byagenze kuri iyi nshuro. Ni igitaramo kandi cyayobowe n’umwe mu bahanzikazi bakomeye hano mu Rwanda ari we Diana Kamugisha wagaragaje impano idasanzwe yo kuyobora ibitaramo.
The anointed band nayo yerekanye ubudasa ku bicurangisho uhereye kuri za guitars, piano, ingoma n’ibindi bicurangisho byose byacuranzwe n’iyi band ndetse akarusho ikaba yanacurangiye abaririmbye bose. Iki kikaba kimwe mu byagize iki gitaramo ubudasa.
Esther Uwase watsinze muri Stars for Jesus yahawe umwanya agaragaza impano ye
Esther Uwase ni umuhanzikazi mutoya w’imyaka 8 y’amavuko watsinze mu irushanwa ry’abana ryiswe Stars for Jesus rya Shiloh TV ni umunyempano w’umukobwa ukiri muto kandi utangaje wanyuze abitabiriye iki gitaramo. Ni umwana wakoranye neza cyane na The anointed band yacurangaga muri iki gitaramo ndetse akaba atanga icyizere mu gihe kizaza muri muzika ihimbaza Imana.
Iki gitaramo cyabaye Full live
Mu bitaramo bica kuri za televiziyo usanga akenshi ba nyirabyo babanza kubifata mbere bakabitunganya nyuma bikajyanwa mu mateleviziyo amavideo yabyo agatambuka kuri televiziyo. Iki gitaramo cyo siko byagenze cyari igitaramo kiri ’Full live’ aho ibyuma byose byacurangwaga imbonankubone ndetse abantu bagikurikiye. Ni ikintu cyashimwe na benshi mu bakunda indirimbo zihimbaza Imana.
Gahongayire yahaye Gisele Precious impano
Bitunguranye Aline Gahongayire yahingukanye ku rubyiniro impano yatangaje benshi yazaniye Gisele Precious. Iyi mpano ni ururabyo rwiza cyane yaje yitwaje nk’ikimenyetso cy’uko akunda Gisele Precious ndetse n’impano ye. Gahongayire yakomeje avuga ko atewe ishema no kubona abagore basigaye bakora umuziki bakanicurangira ndetse bagashyiraho na za band nka The anointed band.
Ejo hazaza ha Gisele Precious nyuma y’iki gitaramo
Gisele Precious avuga ko nyuma y’iki gitaramo azakomeza gushyira imbaraga mu gukora ibikorwa byinshi bya muzika cyane cyane gukora indirimbo zitandukanye ari nako yongera ubumenyi muri uyu murimo wo kuririmba. Avuga kandi ko yifuza ko kuririmba kwe byaba ubuzima.
Nkuko tubikesha InyaRwanda.com, Gisele Precious yavuze ko afite ishimwe rikomeye ku Mana ku bw’ibihe byiza yabahaye mu gitaramo yakoreye kuri Televiziyo. Ati "Ndanezerewe cyane, Imana yanejeje. Twagize ibihe byiza kandi byose byagenze neza. Ndumva ntewe ishema n’umuntu wese wagaragaye kuri Stage, yaba Esther (Star for Jesus winner), Gaby, Aline na The anointed band;
Bose twari mu mwuka umwe ni ukuri Imana yatunejeje kandi nanejejwe n’uburyo abantu badukurikiranye ndabashimiye byimazeyo! Mbese sinzi uko nasobanura uko merewe ubu ngo mubyumve ariko muri make ndanezerewe kandi ndashimira Imana n’abantu bayo ku bw’urukundo batugaragarije. Ntibagiwe n’abaduteye inkunga z’uburyo bwose kugira ngo iyi event igende neza, Imana ibahe imigisha".
Gisele Precious afite ishimwe riremereye ku Mana
Gisele Precious ni umuhanzikazi ubarizwa mu itorero rya ADEPR ndetse akaba avuka mu muryango w’abashumba. Amaze imyaka ibiri mu muziki uhimbaza Imana, akaba amaze gukoramo ibitaramo bibiri birimo icyo yakoreye mu karere ka RUBAVU ndetse na Christmas Celebration Festival. Yatumiwe kandi yitabira ibitaramo byinshi muri Kigali n’ahandi.
Gaby Kamanzi mu gitaramo cyo kwizihiza Noheli
Aline Gahongayire yafashije benshi muri iki gitaramo


text:
IGICE CYA 8
Imbaraga zo Gusubiza Ibintu mu Buryo
—Yehova Azazigaragaza ‘Ahindura Byose Bishya’
1, 2. Ni akahe kaga kugarije umuryango wa kimuntu muri iki gihe, kandi se, ni gute ibyo bitugiraho ingaruka?
UMWANA agize atya ata igikinisho cye yakundaga cyane, cyangwa se arakivunnye, none acuze umuborogo. Iryo jwi ry’umuborogo riteye agahinda rwose! Ariko se, waba warabonye ukuntu umwana ahita agaragaza ibyishimo iyo umubyeyi we agize atya akamubonera icyo yari yabuze? Ku mubyeyi, bishobora kuba byoroshye kubona icyo gikinisho cyangwa kugisana. Ariko ku mwana we, ibyo biramushimisha cyane kandi akumva bimutangaje rwose. Icyasaga n’aho cyari cyabuze burundu kiba cyongeye kuboneka!
2 Yehova, we Mubyeyi uhebuje, afite imbaraga zo gusubiza mu buryo ibintu abana be bo ku isi bashobora kuba babona ko byononekaye burundu. Aha ngaha, birumvikana ko tudashaka kuvuga igikinisho nyagikinisho. Muri ibi ‘bihe birushya,’ hari ibintu bikomeye kurushaho tugenda dutakaza (2 Timoteyo 3:1-5). Ibintu byinshi abantu babona ko ari iby’agaciro, urugero nk’inzu, umutungo, akazi ndetse n’ubuzima, usanga bashobora kubitakaza mu gihe icyo ari cyo cyose. Dushobora nanone kumva ducitse intege iyo turebye ukwangirika kw’ibidukikije n’ingaruka mbi ibyo bitera, bigatuma amoko menshi y’ibinyabuzima azimangatana burundu. Ariko kandi, ikintu kidushegesha kurusha ibindi byose, ni ugupfusha uwo twakundaga. Ibyiyumvo duterwa n’uko gupfusha no kumva nta bushobozi dufite bwo kugira icyo twakora, bishobora kudushegesha.
3. Ni irihe sezerano rihumuriza ryavuzwe mu Byakozwe 3:21, kandi se, Yehova azarisohoza binyuriye ku ki?
3 Mbega ukuntu duhumurizwa no kumenya ko Yehova afite imbaraga zo gusubiza ibintu mu buryo! Nk’uko tuzabibona, hari urutonde rushishikaje rw’ibintu Imana ishobora kugarurira abana bayo bo ku isi, kandi koko izabibagarurira. Mu by’ukuri, Bibiliya igaragaza ko Yehova afite umugambi w’uko ‘ibintu byose bizongera gutunganywa’ (Ibyakozwe 3:21). Kugira ngo Yehova asohoze uwo mugambi, azakoresha Ubwami bwa Kimesiya, butegekwa n’Umwana we Yesu Kristo. Ibihamya bigaragaza ko ubwo Bwami bwatangiye gutegekera mu ijuru mu mwaka wa 1914 (Matayo 24:3-14). * Ariko se, ni ibihe bintu bizatunganywa? Reka dusuzume ingero za bimwe mu bikorwa bikomeye Yehova yakoze bihereranye no gusubiza ibintu mu buryo. Bimwe muri byo dushobora kuba tubibona muri iki gihe cyangwa bikatugiraho ingaruka. Ibindi bizabaho mu rugero rwagutse mu gihe kiri imbere.
Ukugarurwa k’Ugusenga Kutanduye
4, 5. Ni iki cyabaye ku bwoko bw’Imana mu mwaka wa 607 M.I.C., kandi se, ni ibihe byiringiro Yehova yabuhaye?
4 Kimwe mu bintu Yehova yamaze kugarura, ni ugusenga kutanduye. Kugira ngo tubashe kwiyumvisha icyo ibyo bisobanura, nimucyo dusuzume mu buryo buhinnye amateka y’ubwami bw’u Buyuda. Kubigenza dutyo biratwereka mu buryo bushishikaje ukuntu Yehova yagiye akoresha imbaraga ze zo gusubiza ibintu mu buryo.
5 Tekereza ukuntu Abayahudi bizerwa bumvise bameze igihe Yerusalemu yarimburwaga, mu mwaka wa 607 M.I.C. Umujyi wabo bakundaga cyane wari warimbuwe, n’inkike zawo zasenyutse. Ikirushijeho kuba kibi ariko, ni uko urusengero rwari rufite ikuzo Salomo yari yarubatse, rwari ihuriro rimwe rukumbi mu bihereranye no gusenga Yehova mu buryo butanduye ku isi hose, rwari rwahindutse amatongo (Zaburi 79:1). Abarokotse bajyanywe mu bunyage i Babuloni, basiga igihugu cyabo ari umusaka n’isenga ry’inyamaswa z’inkazi. (Yeremiya 9:10, umurongo wa 11 muri Biblia Yera.) Turebye ibintu mu buryo bwa kimuntu, byose byasaga n’aho nta garuriro (Zaburi 137:1). Ariko kandi, Yehova, we wari warahanuye kera cyane ibihereranye n’iryo rimbuka, yatanze ibyiringiro by’uko mu gihe runaka ibintu byari kuzongera bigasubizwa mu buryo.
6-8. (a) Ni iyihe ngingo igenda igaruka mu nyandiko z’abahanuzi b’Abaheburayo, kandi se, ni gute ubwo buhanuzi bwagize isohozwa ryabwo rya mbere? (b) Muri iki gihe, ni gute ubwoko bw’Imana bwabonye isohozwa ry’ubuhanuzi bwinshi buhereranye no kongera gusubiza ibintu mu buryo?
6 Mu by’ukuri, ingingo ihereranye no kongera gusubiza ibintu mu buryo ni yo igenda igaruka kenshi mu nyandiko z’abahanuzi b’Abaheburayo. * Binyuriye kuri bo, Yehova yasezeranyije ko igihugu cyari kongera gusanwa kandi kikongera guturwa, kikagira uburumbuke, kikarindwa inyamaswa z’inkazi n’ibitero by’abanzi. Yerekeje ku gihugu cyabo cyari kuba cyongeye gusanwa avuga ko cyari kuba kimeze nka paradizo nyakuri (Yesaya 65:25; Ezekiyeli 34:25; 36:35)! Ikirenze ibyo byose, ugusenga kutanduye kwari kongera kugarurwa, n’urusengero rukongera kubakwa (Mika 4:1-5). Ubwo buhanuzi bwatumye Abayahudi bari mu bunyage bagira ibyiringiro, kandi bwabafashije kwihanganira imyaka 70 bamaze mu bunyage i Babuloni.
7 Amaherezo, igihe cyo gusubiza ibintu mu buryo cyarageze. Igihe Abayahudi babohorwaga bakavanwa i Babuloni, basubiye i Yerusalemu maze bongera kuhubaka urusengero rwa Yehova (Ezira 1:1, 2). Igihe cyose bashyigikiraga ugusenga kutanduye, Yehova yabahaga imigisha kandi agatuma igihugu cyabo kigira uburumbuke kandi kigatunganirwa. Yabakijije abanzi babo, abakiza n’inyamaswa z’inkazi zari zarigaruriye igihugu cyabo mu gihe cy’imyaka ibarirwa muri za mirongo. Mbega ukuntu bagomba kuba barishimiye imbaraga za Yehova zo gusubiza ibintu mu buryo! Ariko ibyo byari isohozwa rya mbere gusa kandi riciriritse ry’ubuhanuzi bwavugaga ibyo gusubiza ibintu mu buryo. Hagombaga kuzabaho isohozwa rikomeye kurushaho “mu minsi y’imperuka,” mu gihe cyacu, ari cyo gihe Umuragwa w’Umwami Dawidi wari warasezeranyijwe kuva kera yari kuzimikirwa.
8 Nyuma gato y’uko Yesu yicara ku ntebe y’Ubwami bwo mu ijuru mu mwaka wa 1914, yitaye cyane ku bintu byari bikenewe mu buryo bw’umwuka n’abagize ubwoko bw’Imana bizerwa bo ku isi. Kimwe n’uko Kuro w’Umuperesi wanesheje yabohoye Abayahudi basigaye akabavana i Babuloni mu mwaka wa 537 M.I.C., Yesu na we yabohoye Abayahudi basigaye bo mu buryo bw’umwuka
Gusubiza Ibintu mu Mimerere yo mu Buryo bw’Umwuka Ikwiriye
—Impamvu Ari Iby’Ingenzi
9. Nyuma y’ibihe by’intumwa, ni iki amadini ya Kristendomu yakoze ku bihereranye na gahunda yo gusenga Imana, ariko se, ni iki Yehova yakoze muri iki gihe?
9 Reka turebe ibintu byabayeho mu mateka. Abakristo bo mu kinyejana cya mbere bahawe imigisha myinshi yo mu buryo bw’umwuka. Ariko kandi, Yesu n’intumwa ze bahanuye ko gahunda y’ugusenga k’ukuri yari kuzononekara kandi ikazimangatana (Matayo 13:24-30; Ibyakozwe 20:29, 30). Nyuma y’ibihe by’intumwa, Kristendomu yaravutse. Abayobozi bayo bemeye gukurikiza inyigisho n’ibikorwa bya gipagani. Nanone kandi, batumye abantu badashobora rwose kwegera Imana, kuko bavuga ko ari Ubutatu bw’amayobera, kandi bigisha abantu kubwira abapadiri ibyaha no gusenga Mariya n’“abatagatifu” batandukanye, aho gusenga Yehova. None se, ni iki Yehova yakoze nyuma y’ibinyejana byinshi byaranzwe n’ukononekara nk’uko? Muri iyi si ya none
10, 11. (a) Ni ibihe bintu bibiri bikubiye muri paradizo yo mu buryo bw’umwuka, kandi se, ni gute bikugiraho ingaruka? (b) Ni bande Yehova yakoranyirije hamwe muri paradizo yo mu buryo bw’umwuka, kandi se, bazagira igikundiro cyo kubona iki?
10 Ku bw’ibyo rero, muri iki gihe Abakristo b’ukuri bari muri paradizo yo mu buryo bw’umwuka. Ariko se, iyo paradizo ikubiyemo iki? Mu buryo bw’ibanze, ikubiyemo ibintu bibiri. Icya mbere ni gahunda yo gusenga Imana y’ukuri, Yehova, mu buryo butanduye. Yaduhaye uburyo bwo gusenga butarimo ibinyoma no kugoreka ibintu. Yaduhaye ibyokurya byo mu buryo bw’umwuka. Ibyo bituma tubasha kwiga ibihereranye na Data wo mu ijuru, tukamushimisha kandi tukamwegera (Yohana 4:24). Ikintu cya kabiri gikubiye muri paradizo yo mu buryo bw’umwuka, gihereranye n’abantu. Nk’uko Yesaya yabihanuye, “mu minsi y’imperuka,” Yehova yigishije abamusenga inzira z’amahoro. Yakuyeho intambara hagati yacu. Nubwo turi abantu badatunganye, adufasha kwambara “umuntu mushya.” Aha umugisha imihati yacu binyuriye mu kuduha umwuka we wera, utuma twera imbuto nziza (Abefeso 4:22-24; Abagalatiya 5:22, 23). Iyo ukurikiza ubuyobozi butangwa n’umwuka w’Imana, uba mu by’ukuri uri umwe mu bagize paradizo yo mu buryo bw’umwuka.
11 Yehova yakoranyirije hamwe muri iyo paradizo yo mu buryo bw’umwuka abantu akunda
“Dore, Byose Ndabihindura Bishya”
12, 13. (a) Kuki ubuhanuzi buvuga ibihereranye no gusubiza ibintu mu buryo bugomba kuzagira irindi sohozwa? (b) Ni uwuhe mugambi Yehova afitiye isi nk’uko yabivugiye muri Edeni, kandi se, kuki ibyo biduha ibyiringiro ku bihereranye n’igihe kizaza?
12 Ubwinshi mu buhanuzi buvuga ibyo gusubiza ibintu mu buryo bugaragara ko bwerekeza ku birenze ibyo gusubiza ibintu mu mimerere myiza yo mu buryo bw’umwuka. Urugero, Yesaya yanditse ibihereranye n’igihe abarwayi, ibirema, impumyi n’ibipfamatwi bari gukizwa, ndetse n’urupfu rukamirwa bunguri iteka ryose (Yesaya 25:8; 35:1-7). Ibyo byasezeranyijwe ntibyigeze bisohora mu buryo nyabwo muri Isirayeli ya kera. Kandi nubwo twabonye ko muri iki gihe habayeho isohozwa ryo mu buryo bw’umwuka ry’ayo masezerano, dufite impamvu zose zo kwizera ko mu gihe kizaza hazabaho isohozwa nyakuri kandi ryuzuye ry’ubwo buhanuzi. Ibyo tubizi dute?
13 Muri Edeni, Yehova yagaragaje neza umugambi yari afitiye isi: yagombaga guturwa n’umuryango w’abantu bishimye, bafite amagara mazima kandi bunze ubumwe. Umugabo n’umugore bagombaga kwita ku isi no ku biremwa byayo byose, bagahindura umubumbe wose ukaba paradizo (Itangiriro 1:28). Ibyo bihabanye rwose n’uko ibintu bimeze muri iki gihe. Ariko kandi, dushobora kwiringira tudashidikanya ko imigambi ya Yehova itigera na rimwe ikomwa mu nkokora (Yesaya 55:10, 11). Yesu, we Mwami wa Kimesiya washyizweho na Yehova, azatuma iyo Paradizo ikwira ku isi hose.
14, 15. (a) Ni mu buhe buryo Yehova azahindura ‘byose bishya’? (b) Ni gute ubuzima buzaba bumeze muri Paradizo, kandi se, ni iki kizagushimisha kurusha ibindi?
14 Tekereza kubona isi yose yahindutse Paradizo! Ku bihereranye n’icyo gihe, Yehova yagize ati “dore, byose ndabihindura bishya” (Ibyahishuwe 21:5). Ibaze nawe icyo ibyo bizaba bisobanura. Yehova namara kurimbura iyi gahunda mbi ishaje akoresheje imbaraga ze zo kurimbura, hazasigara “ijuru rishya n’isi nshya.” Ibyo bisobanura ko hazabaho ubutegetsi bushya buzategekera mu ijuru, bugategeka umuryango mushya uzaba uri ku isi ugizwe n’abantu bose bakunda Yehova kandi bagakora ibyo ashaka (2 Petero 3:13). Satani n’abadayimoni be bazashyirwa mu mimerere yo kutagira icyo bakora (Ibyahishuwe 20:3). Nyuma y’imyaka ibarirwa mu bihumbi, buzaba ari ubwa mbere abantu bazaba bavaniweho iyo mbaraga igira ingaruka zonona, zikurura inzangano kandi zigatera akaga. Nta gushidikanya, umuntu azumva afite ihumure mu buryo bukomeye.
15 Noneho, tuzashobora kwita kuri uyu mubumbe wacu mwiza, nk’uko na mbere hose twagombaga kubikora. Isi ifite imbaraga kamere zo gusubiza ibintu mu buryo. Ibiyaga n’inzuzi byahumanyijwe n’imyanda bishobora kwisubira isoko y’iyo myanda iramutse ivanyweho, kandi uturere twangijwe n’intambara na two dushobora kwisubiranya intambara ziramutse zirangiye. Mbega ukuntu bizaba ari ibintu bishimishije igihe tuzaba dukora imirimo mu buryo buhuje n’amategeko kamere agenga isi, tukayihindura ahantu heza hameze nk’ubusitani, cyangwa ingobyi ya Edeni izaba yakwiriye ku isi hose irimo amoko atabarika y’ibimera n’ay’inyamaswa! Aho kugira ngo umuntu arimbure amoko y’inyamaswa n’ay’ibimera abigiranye ubugome, azabana mu mahoro n’ibyaremwe byose byo ku isi. Ndetse n’abana ntibazatinya inyamaswa z’inkazi.
16. Ni iyihe mimerere myiza buri muntu wese wizerwa azongera kugira muri Paradizo?
16 Nanone kandi, tuzasubizwa mu mimerere myiza buri muntu ku giti cye. Nyuma ya Harimagedoni, abazaba barokotse bazakizwa mu rwego rw’isi yose mu buryo bw’igitangaza. Nk’uko Yesu yabigenje igihe yari ku isi, azakoresha imbaraga yahawe n’Imana ahumura impumyi, azibura ibipfamatwi kandi akize ibirema n’ibimuga (Matayo 15:30). Abazaba bageze mu za bukuru bazishimira gusubirana imbaraga n’amagara mazima byo mu busore (Yobu 33:25). Iminkanyari izashira, amaboko n’amaguru bizagororwa kandi imikaya izajya yihina ifite imbaraga nyinshi kurushaho. Abantu bose bizerwa baziyumvisha ukuntu ingaruka z’icyaha no kudatungana zizagenda zigabanuka buhoro buhoro, kugeza zishize. Mbega ukuntu tuzashimira Yehova Imana ku bw’imbaraga ze zitangaje zo gusubiza ibintu mu buryo! Reka noneho twibande ku gice kimwe gihereranye n’icyo gihe gishishikaje cyo gusubiza ibintu mu buryo, kikaba gisusurutsa umutima mu buryo bwihariye.
Gusubiza Ubuzima Abapfuye
17, 18. (a) Kuki Yesu yacyashye Abasadukayo? (b) Ni iyihe mimerere yatumye Eliya asaba ko Yehova yakora igikorwa cyo kuzura umuntu?
17 Mu kinyejana cya mbere I.C., hari abayobozi ba kidini bamwe na bamwe bitwaga Abasadukayo batizeraga ko umuzuko ubaho. Yesu yabacyashye ababwira ati “mwarahabye, kuko mutamenye ibyanditswe cyangwa imbaraga z’Imana” (Matayo 22:29)! Ni koko, Ibyanditswe bigaragaza ko Yehova afite bene izo mbaraga zo gusubiza ubuzima abapfuye. Mu buhe buryo?
18 Gerageza kwiyumvisha ibyabaye mu gihe cya Eliya. Umupfakazi umwe yari ateruye umwana we wari ikinege agenda anagana. Uwo mwana w’umuhungu yari yapfuye. Umuhanuzi Eliya, wari waramaze igihe runaka acumbikiwe n’uwo mupfakazi, agomba kuba yaraguye mu kantu. Mbere y’aho, yari yararokoye uwo mwana atuma aticwa n’inzara. Eliya ashobora kuba yarakundanaga n’uwo muhungu cyane. Nyina w’uwo mwana yari yashenguwe n’agahinda. Uwo muhungu ni we wenyine yashoboraga kwibukiraho umugabo we wari warapfuye. Ashobora kuba yariringiraga ko uwo mwana we yari kuzamwitaho mu gihe yari kuba ageze mu za bukuru. Uwo mupfakazi wari wataye umutwe yatekerezaga ko yari yahaniwe icyaha runaka yari yarakoze kera. Eliya ntiyashoboraga kwihanganira ako kaga kari kaje kiyongera ku bindi byago. Yatse uwo mubyeyi umurambo yitonze, awuzamukana mu cyumba cye, maze asaba Yehova Imana ngo asubize uwo mwana ubugingo, cyangwa ubuzima.
19, 20. (a) Ni gute Aburahamu yagaragaje ko yizeraga imbaraga za Yehova zo gusubiza ibintu mu buryo, kandi se, ni iki ukwizera nk’uko kwari gushingiyeho? (b) Ni gute Yehova yagororeye ukwizera kwa Eliya?
19 Eliya si we muntu wa mbere wizeraga umuzuko. Ibinyejana byinshi mbere y’aho, Aburahamu na we yizeraga ko Yehova afite bene izo mbaraga zo gusubiza abantu ubugingo
20 Yehova yakijije Isaka, bityo icyo gihe ntibyaba ngombwa ko habaho umuzuko. Naho ku bihereranye na Eliya, umwana wa wa mupfakazi yari yamaze gupfa
21, 22. (a) Inkuru z’abantu bazuwe zivugwa mu Byanditswe zanditswe ku bw’iyihe mpamvu? (b) Muri Paradizo, umuzuko uzabaho mu buryo bwagutse mu rugero rungana iki, kandi se, ni nde uzazura abantu?
21 Bityo rero, aho ni ho hantu ha mbere mu nyandiko ya Bibiliya hatwereka ukuntu Yehova yakoresheje imbaraga ze zo kuzura abantu. Nyuma y’aho, Yehova yahaye Elisa, Yesu, Pawulo na Petero imbaraga zo kuzura abapfuye. Birumvikana ko abo bari bazuwe, nyuma y’aho baje kongera gupfa. Ariko kandi, bene izo nkuru zo muri Bibiliya zitwereka ishusho ishimishije y’ibintu bizabaho mu gihe kizaza.
22 Muri Paradizo, Yesu azasohoza uruhare rwe rwo kuba ari we “kuzuka n’ubugingo” (Yohana 11:25). Azazura abantu babarirwa muri za miriyoni nyinshi, abahe uburyo bashobora kubaho iteka muri Paradizo ku isi (Yohana 5:28, 29). Tekereza igihe incuti z’amagara n’abantu bafitanye isano bazongera guhura bagahoberana, basazwe n’ibyishimo nyuma y’igihe kirekire bazaba bamaze baratandukanyijwe n’urupfu! Abantu bose bazasingiza Yehova ku bw’imbaraga ze zo gusubiza ibintu mu buryo.
23. Ni ikihe gihamya gikomeye kurusha ibindi byose cyagaragaje imbaraga za Yehova, kandi se, ni gute ibyo biduha icyizere kidakuka ku bihereranye n’ibyiringiro byacu by’igihe kizaza?
23 Yehova yaduhaye icyizere kidakuka cy’uko bene ibyo byiringiro ari iby’ukuri. Yatanze igihamya gikomeye kuruta ibindi byose cyerekana imbaraga ze, igihe yazuraga Umwana we, Yesu, akamuzura ari ikiremwa cy’umwuka gifite imbaraga, maze akamuha umwanya wa kabiri ukurikira uwe ubwe. Yesu wazutse yabonekeye abantu babarirwa mu magana, bamwibonera n’amaso yabo (1 Abakorinto 15:5, 6). Ndetse no ku bemeragato, icyo gihamya cyagombye kuba gihagije rwose. Yehova afite ububasha bwo gusubiza abantu ubuzima.
24. Kuki dushobora kwiringira tudashidikanya ko Yehova azazura abapfuye, kandi se, ni ibihe byiringiro buri wese muri twe ashobora kwishimira?
24 Yehova ntafite gusa imbaraga zo kuzura abapfuye, ahubwo anafite icyifuzo cyo kubigenza atyo. Umugabo wizerwa Yobu, yarahumekewe maze avuga ko rwose Yehova yifuza kugarura abapfuye (Yobu 14:15). Mbese, wumva utareherejwe kuri iyo Mana yacu, ishishikazwa no gukoresha imbaraga zayo zo gusubiza ibintu mu buryo ibigiranye urukundo bene ako kageni? Ariko kandi, wibuke ko umuzuko ari kimwe gusa mu bintu bikomeye Yehova ateganya gukora asubiza ibintu mu buryo. Uko ukomeza kugirana na we imishyikirano ya bugufi, ujye uhora wishimira ibyiringiro by’agaciro kenshi by’uko ushobora kuzaba uhari igihe Yehova ‘azahindura byose bishya.’
^ par. 3 ‘Ibihe [byo] kongera gusubiza ibintu byose mu buryo’ byatangiye igihe Ubwami bwa Kimesiya bwimikwaga, intebe y’ubwo bwami ikaba yarahawe umuragwa w’Umwami wizerwa Dawidi. Yehova yari yarasezeranyije Dawidi ko umuragwa we yari kuzategeka iteka ryose. (Zaburi 89:36-38, umurongo wa 35-37 muri Biblia Yera.) Ariko nyuma y’aho Babuloni irimburiye Yerusalemu mu mwaka wa 607 M.I.C., nta muntu wakomokaga kuri Dawidi wongeye kwicara ku ntebe y’ubwami y’Imana. Yesu, wavukiye ku isi ari umuragwa wa Dawidi, ni we wabaye Umwami wasezeranyijwe kuva kera, igihe yimikwaga mu ijuru.
^ par. 6 Urugero, Mose, Yesaya, Yeremiya, Ezekiyeli, Hoseya, Yoweli, Amosi, Obadiya, Mika na Zefaniya bose bakomoje kuri iyo ngingo.


text:
Yafashwe ku ngufu binamuviramo gucibwa mu itorero
Umwaka wa 2020 ahenshi mu Rwanda abantu ntibari bemerewe kuva mu rugo kubera icyorezo cya Covid 19 yari yugarije isi n’u Rwanda muri rusange . Ibikorwa byinshi byarafunze harimo no kujya mu nsengero gusenga ndetse n’urujya n’uruza ,hari abahohotewe muri ibi bihe bya guma mu rugo harimo no gufatwa ku ngufu ariko ntibabone ubutabera .
Inkuru y’ibyabaye ku mubyeyi wafashwe ku ngufu mu mwaka wa 2020 mu kwezi kwa 4 ,ariko agatinya kurega uwamufashe ku ngufu kuko basengeraga mu itorero rimwe kandi bitemewe .
Uyu mubyeyi aganira n’ikinyamakuru intego asobanura uko yahohotewe agira ati “ umuntu wampohoteye yari asanzwe agenda aha murugo kandi dusanzwe dusengana sinibazaga ko ibyo yabikora kuko sinabimukekeraga “.
Akomeza avuga ko ngo byari mu bihe bya guma mu rugo yagize ati “ urabona mu gihe cya guma mu rugo ntwabwo twari twemerewe kuva mu rugo ,ahantu ntuye ntabwo nturanye n’abantu benshi ,uwo muntu yakundaga kujya aza iwanjye ariko azanye n’abandi bantu dusengana kuko biba bitemewe ko umugabo yasura umugore wibana bari bonyine ,nagiye kubona mbona araje umunsi wambere ngo aje kureba uko meze muri icyo gihe ,umunsi wambere twaraganiriye arataha ,ariko nsigara nibaza ikimugenza “.
Akomeza avuga ko nyuma yaho haciyemo igihe yagarutse ati “ nyuma gato y’icyunamo yagarutse mu rugo mu masaha y’umugoroba nka saa kumi n’ebyiri n’igice asanga ntetse arakomanga ndakingura aza ameze nk’intare yica nta byinshi twavuganye kuko yansanze mu nzu yahise ashaka kumfatira aho , ariko tubanza kugundagurana birangira andushije imbaraga amfata ku ngufu “.
Uyu mubyeyi usanzwe asengera mu itorero ry’abahamya ba Yehova ,yavuze ko impamvu atigeze agerageza kurega uyu mu gabo kuko ngo mu itorero ryabo batemerewe kujyana abo basengana mu manza.
N’ikiniga kinshyi yagize ati “ ubusanzwe batwigisha ko bidakwiye ko tujyana abavandimwe bacu mu manza numvaga nzabibwira abayobozi bacu b’itorero bakagira icyo babikoraho gusa siko byaje kugenda kuko babimenye ahubwo banshiriye urubanza nshibwa mu Itorero ,nawe biba uko ariko ntibemera ko njya mu buyobozi “ .
Akomeza avuga ko aho aciriwe mu itorero yigunze cyane ndetse abayeho nabi agira ati “ ubu nta muntu twahoze dusengana wemerewe kunsuhuza ,nta wansura yewe niyo narwaye ntaw’ ungeraho kandi mba njyenyine mbese ubwigunge bwabaye bwinshyi kandi nta kintu mfite nabikoraho’’ .
Abajijwe niba ubu atabijyana mu buyobozi ngo arenganurwe yagize ati “ ubu numva ntacyo byatanga kandi sinshaka ko nabo bayobozi bacu bibajyaho wenda bakaba banafungwa ntakundi nyine byararangiye“.
Ubusanzwe mu itorero asengeramo buri rusengero rugira abo bita abasaza b’itorero bakurikirana abagize itorero buri gihe ,ni nabo baca imanza iyo hari icyabaye ndetse ni nabo bafashe uyu mwanzuro wo kumuca mu itorero ,ariko nyuma y’igihe iyo agerageje kwicuza agarurwa mu itorero .
Itegeko N°59/2008 ryo kuwa 10/09/2008 rikumira kandi rigahana ihohoterwa iryo ari ryo ryose rishingiye ku gitsina . risobanura ibihano bihabwa uwafashe ku ngufu mu ngingo yaryo ya 16 igira iti”Igihano cy’uwafashe undi ku ngufu , Umuntu wese uhamwe n’icyaha cyo gufata undi ku ngufu ahanishwa igifungo kuva ku myaka icumi (10) kugeza ku myaka cumi n’itanu (15). Iyo uwafashwe ku ngufu byamuteye indwara, yaba iyo ku mubiri cyangwa iyo mu mutwe, uwakoze icyo cyaha ahanishwa igifungo kuva ku myaka cumi n’itanu (15) kugeza ku myaka makumyabiri (20) kandi agatanga n’amafaranga yo kuvuza uwo yafashe ku ngufu. Iyo iyo ndwara idashobora gukira cyangwa bimuviriyemo urupfu, uwakoze cyicyo cyaha ahanishwa gufungwa burundu “
Muhizi Olivier


text:
Mu Rwanda
Ku Kamonyi Grenade Yaturikanye Umusore
Byabaye tariki 15, Mata, 2021 bibera mu murenge wa Gacurabwenge mu Karere ka Kamonyi aho umusore w’imyaka 18 yakinishije grenade atabizi iramuturikana.
Ku bw’amahirwe yamukomerekeje gusa ariko ntiyamuhitana.
Bivugwa ko uwo musore yuriye inzu y’iwabo agiye gusana ahantu hangiritse aho itegura ryari ryaravuyemo, bityo inzu ikaba yavaga mu gihe cy’imvura.
IGIHE yanditse ko ubwo yari ageze hejuru yayo yabonye akagozi kaziritseho akantu k’akuma aragafata arakamanukana.
Ubwo yari arimo kugakinisha mushiki we n’umubyeyi we baramubujije undi asa n’ubimye amatwi, bidatinze ka kuma katangiye gucumba umwotsi karaturika.
Ako kuma yari grenade ariko batabizi.
Umunyamabanga Nshingwabikorwa w’Umurenge wa Gacurabwenge, Nyirandayisabye Christine, yabwiye IGIHE ko uyu musore yahise ajya kujugunya ako kuma akikajugunya hafi n’igiti cya avoka gahita gaturika ari nabwo ubuyobozi bwahageraga busanga ni grenade yabaga mu gisenge cy’iyo nzu.
Nyirandayisaba yavuze ko bagize amahirwe kuko n’ubundi hari n’ubwo iyo grenade yari kuzaturikira mu nzu noneho igaturikana abantu bose ndetse n’inzu igashya.
Aha niho yahereye asaba abaturage kujya bibuka gutanga amakuru igihe babonye ikintu kidasanzwe, batazi.
Uyu musore wakomeretse ku rutugu yahise ajyanwa kwa muganga.
Bivugwa ko yigaga mu mwaka wa Kane mu Kigo cy’Amashuri cya TVT i Nyanza mu Ishami ry’Amashanyarazi akaba yakomeretse ku rutugu, munsi y’inda ahagana ku bugabo no ku kuboko.


text:
Akarere ka Nyarugenge katangiye kwitegura Itorero ry’Umudugudu
Yanditswe na MUGISHA BENIGNE
Inzego zinyuranye z’ubuyobozi mu Karere ka Nyarugenge zahuriye mu nama ya Komite mpuzabikorwa igamije gusobanura impinduka mu mitoreze y’itorero ry’umudugudu.
Atangiza iyi nama ku mugaragaro, Umuyobozi w’Akarere ka Nyarugenge Kayisime Nzaramba, yavuze ko hari impinduka mu mitoreze mishya hagamijwe gutoza itorero ryo ku mudugudu.
Ati: “Izi mpinduka zije kunoza imitoreze mu rwego rwo gutanga umusaruro ukenewe ku itorero, mbere byasaga nk’aho bidatanga umusaruro uhagije, ari na yo mpamvu yo kwimura ingamba itorero rikajyanwa ku mudugudu.”
Meya Kayisime avuga ko itorero ry’umudugudu riramutse rikozwe neza buri muyobozi ku rwego rwose agakora ibyo asabwa, bibazo bihari byabonerwa ibisubizo.
Bimwe mu bibazo Umuyobozi w’Akarere yagarutseho, ni ibijyanye n’umutekano mu miryango, ibibazo by’abana bata ishuri, abana bagwingira n’imibanire mibi y’imiryango, ibyo byose byazakemurwa n’Itorero ryo mu mudugudu.
Ushinzwe itorero mu Karere ka Nyarugenge, Habyarimana Juvenal, yagarutse ku miterere y’Itorero ry’Umudugudu n’inzego zirigize, avuga ko umutwe w’Intore uzaba uri ku rwego rw’akagari, naho umutahira wazo akazaba ari Perezida w’Inama Njyanama y’Akagari.
Asobanura ko umutwe w’Intore uzaba ugizwe n’imidugudu yose y’akagari, naho amasibo akazaba agizwe n’ingo ziri hagati ya 15 na 20 zituranye muri uwo mudugudu.
Ati: “Mu sibo hazaba harimo ingamba 6, ingamba ya 1 izaba igizwe n’abana kuva ku myaka 0 kugeza kuri 5, bakazaba bitwa ikizezi, ingamba ya 2 izaba igizwe n’abana kuva ku myaka 6 kugeza kuri 12 bazaba bitwa imbuto, Ingamba ya 3 izaba igizwe n’abana kuva ku myaka 12-18 ari bo bazitwa Indirira, ingamba ya 4 yo izaba igizwe n’abantu bari hagati y’imyaka 19-35 bafite izina ry’indahangarwa, Ingamba ya 5 ni abafite imyaka hagati ya 36-55 bitwa ingobokarugamba naho abafite imyaka 56 kuzamura bazaba bitwa Inararibonye.”
Habyarimana avuga ko Intore zizajya zitozwa hakurikijwe ingamba cyangwa ibyiciro zirimo, bivuze ko hazanakenerwa abatoza.
Yagarutse kuri gahunda yo kurambagiza abatoza mu midugudu hakurikijwe ubumenyi bafite, ubwangamugayo n’ubushobozi babonwamo n’abaturage.
Bamwe mu bari bitabiriye inama ya Komite mpuzabikorwa bagizwe n’abanyamabanga nshingwabikorwa b’imirenge, ab’utugari n’abayobozi b’imidugudu, babwiye Imvaho Nshya ko biteguye gushyira mu bikorwa itorero ry’umudugudu, bakemeza ko rizatanga umusaruro ugaragara kuko ryegereye abaturage.
Bavuga ko rizakemura ikibazo cy’abana bagwingira kuko hazaba hari itsinda rizaba rishinzwe gukurikirana ingamba ya mbere igizwe n’abana kuva ku myaka 0-5, bizagabanya inda zitifuzwa mu bangavu kuko hazaba hari umutoza ushinzwe abana kuva ku myaka 13-18, rizanakemura n’ikibazo cy’abana bata ishuri kuko hazaba hari umutoza ushinzwe abana kuva ku myaka 6-12.


text:
Ikiganiro IBYAKOZWE N’INTUMWA EP#31 kiragaruka ku buzima bwa Politiki bwa Muzehe RUCAGU Boniface wariye Ingoma zose! Uko mu ntambara y’Abacengezi ubwo yari Perefe wa Ruhengeli yakarabiye imbere ya Gen Kayumba Nyamwasa wari Umugaba Mukuru w’Ingabo imbere hagati muri Stade abwira abaturage ko ibigiye gukurikira uzabigwamo atazabazwa amaraso ye! Kurikira ikiganiro.
IBYAKOZWE N’INTUMWA EP#31: RUCAGU akarabira imbere ya Gen KAYUMBA ko Abaturage bazapfa atazababazwa!
Dusingizimana Remy is a journalist for Umuryango.rw. He studied at the University of Rwanda.He holds a Bachelor’s degree in Journalism and Communication. He started his career in writing about sports in 2015.Follow him on Twitter and Instagram @REMY SAGAN


text:
Yanditswe na Setora Janvier
Impuzandengo y’abanyamabanga nshingwabikorwa bamaze gusimburanwa ku ntebe y’ubuyobozi bw’umurenge wa Cyuve,mu karere ka Musanze,Intara y’Amajyaruguru igaragaza ko kuva mu mwaka wa 2006 ubwo hakorwaga amavugururwa y’inzego z’ibanze ku nshuro ya kabiri,abagitifu 13 bagiye basimburanwa mu bihe bitandukanye ku ubuyobozi bwawo. Ukoze imibare yoroshye wavuga ko nta muyobozi urenza umwaka ku buyobozi bwa Cyuve.
Muri iyi minsi Umurenge wa Cyuve wahawe Umunyamabanga nshingwabikorwa mushya Bwana Kamanzi Jean Bosco wasimbuye mugenzi we Sebashotsi Jean Paul uherutse gufungwa akurikiranyweho ibyaha byo gukubita no gukomeretsa abaturage .
Abakurikiranira hafi imiyoborere y’uyu murenge bavuga ko abaye umunyamabanga nshingwabikorwa wa 13 kuva 2006 ubwo habagaho amavugururwa y’inzego z’ibanze ku nshuro ya 2.
Abatuye Cyuve ndetse n’abandi basanzwe bayikurikiranira hafi mu by’imiyoborere bavuga ko Kamanzi afite akazi katoroshye ko kuzana impinduka z’imiyoborere muri uyu murenge,ngo kuko ufite ibibazo bisa n’ibishaka kuba umwihariko wa Cyuve nyamara ahubwo bisa n’ibyahandi ahubwo bigatizwa umurindi n’abayobozi babidebekera mu kubishakira umuti urambye.
Umwe mu bagabo b’inararibonye wanagize uruhare runini mu miyoborere y’uyu murenge wavuganye na VALUE NEWS yagize ati” Kamanzi agomba kubanza kumenya urutonde rw’ibibazo bikiri muri uyu murenge kugira ngo afatanye n’izindi nzego kubivugutira umuti uhamye kugira ngo bicike burundu cyane ko ibyinshi byamaze kuba nk’akarande”.
Iyi nararibonye mu miyoborere itarashatse ko amazina ye ashyirwa mu itangazamakuru igira inama Umunyamabanga Nshingwabikorwa mushya w’umurenge wa Cyuve yo kubanza kwigira kuri bamwe mu bamubanjirije,ati”ni byiza ko Kamanzi abanza kumenya abanyamabanga nshingwabikorwa bamubanjirije uko ari 12, akagira icyo yigira kuri bamwe, akamenya n’amakosa yakozwe mu gihe cyabo”
Bamwe mu basesengura ibibera muri uyu murenge bavuga ko abayobozi benshi bawugeramo bagwa mu mutego w’abiyita abahagarariye abandi mu murenge bakagendera ku mabwire n’amakuru atariyo babaha,bakazisanga mu bibazo bidateye kabiri.
Aba biganjemo abakomisiyoneri birirwa bazenguruka umurenge baranga amazu n’ibibanza,bamwe mu bayobozi b’imidugudu bakora bishakira indonke za hato na hato n’abandi biyizi nk’abafite ijambo ku baturage nyamara ntaho bagenwa n’amategeko mu nzego z’imitegekere y’igihugu.
Ibi kandi ngo binaterwa no kuba umurenge wa Cyuve ari mugari cyane (niwo munini mu mirenge 15 igize Akarere ka Musanze )ukaba ufite imidugudu 40.
Ni Umurenge ugizwe n’igice cy’Umujyi ndetse n’igice cy’icyaro ukaba uri mu mirenge iri guturwamo cyane muri iyi myaka mike ishize.
Urutonde rwa bimwe mu bibazo biri mu murenge wa Cyuve
1.Ubujura n’urugomo bisa n’ibyabaye akarande
Bamwe mu baturage ba Cyuve bavuga ko urugomo n’ubujura bwo mu ngo bigenda bifata indi ntera ,ariko bagashyira mu majwi Ubuyobozi bugenda biguru ntege mu kubikumira no kubihana.
Umwe muri bo ati” abafite ingeso mbi y’ubujura n’urugomo barazwi ariko na none bagakomeza kwidegembya twibaza impamvu badafatwa ngo bahanwe by’intangarugero bityo urugomo n’ubujura bigacika muri Cyuve.”
Kenshi uru rugomo ngo rushingira ku businzi bwiganjemo ubwa kanyanga n’inzoga z’inkorano.


text:
Par:Rushyashya.net
Ntawaduhanurira akatubwira icyo inkuru nk’iyi n’izindi zimaze iminsi zihita kuri uyu muzindaro w’ Umuvugizi w’Agatsiko Tom Ndahiro, zishatse gusobanura ?
Ese Rushyashya.net yahindutse ijwi rya Musenyeri Smaragde ?
Ese Rushyashya.net niyo JWI rya Paruwasi ya Muyange ikaba yaranashinzwe gukurikirana ibyaha (bitabaho!) bya Padiri Thomas Musenyeri Bimenyimana yananiwe gukurikirana ?
Ese Tom Ndahiro abonye amaze kuroha Perezida Kagame none arifuza guhinduka UMUJYANAMA w’Abasenyeri ba Kiliziya gatolika ? Nta nkumi yigaya koko !
Hambere aha bajyaga bavuga ngo Inyenzi zigira amayeri menshi : Ubanza iyo mvugo ikigana akariho ! Ikibazo gusa ni uko twese dusigaye tuzi kuyatahura !
Ngaho nawe isomere iyo nkuru y’Urukozasoni . Nihagira ushaka kuyisubiza, arisanga !
Padri Thomas NAHIMANA uvuka muri Diyosezi Cyangugu,Intara y’Uburengerazuba ,Akarere ka Rusizi,Umurenge wa Nzahaha ubu usigaye yibera mu gihugu cy’u Bufaransa agiye gusiga umugani kuri iyi si ya Rurema .
Uwo mupadiri , aho kugira ngo yigishe Ivanjili,yigishe ubumwe n’ubwiyunge kimwe na bagenzi be ,ubu we yahisemo gukora politiki ku mugaragaro,ashinga ishyaka rya politiki ,yiyemeza kwamamaza inyigisho z’ivangura, amacakubiri, urwango, ubugome, guharabikana, gusebanya no gucura ibinyoma.
Padri NAHIMANA Thomas yakoze amahano akomeye harimo guhangana ,gutuka no kwandagaza Abasenyeri.Ibyo akaba ari ibyaha bikomeye muri Kliziya Gatolika.Gusa rero,uko gutukana kwe n’uko guharabikana abikorana amayeri menshi agamije kwerekana ko Abayobozi be ari abanyamakosa ,nta jambo bagomba kumugiraho.
Nyuma yo kugira Musenyeri we Yohani Damaseni BIMENYIMANA uburimiro ,yewe ndetse akamutera n’ubwoba ku buryo iyo umunyamakuru amubajije ku kibazo cya Padri Thomas Nahimana na leprophete.fr ahita agira uburakari n’umujinya,ubu Padri Thomas Nahimana yadukiriye Musenyeri Simaragde MBONYINTEGE,umwepisikopi wa Kabgayi akaba na Prezida w’Inama y’Abepiskopi Gatolika mu Rwanda.
Kuba Padri Thomas NAHIMANA na leprophete.fr ye baravuze kuri Musenyeri BIMENYIMANA, ubu bakaba bibasiye Musenyeri Simaragde MBONYINTEGE bisobanura iki ? Padri Thomas NAHIMANA azi neza ko yakoze amahano n’amakosa akomeye cyane muri Kliziya kandi nawe azi neza ko byanze bikunze azayahanirwa .
Uretse Musenyeri we Yohani Damaseni BIMENYIMANA, undi muntu ubifitiye ububasha n’ubushobozi ushobora gukurikirana imibereho n’imyifatire ya Padri Thomas NAHIMANA, akagira uruhare kumufarira ibihano ni Musenyeri Simaragde MBONYINTEGE nka Prezida w’Inama y’Abepiskopi Gatolika mu Rwanda, akaba na Prezida wa komisiyo ishinzwe Abapadiri muri iyo Nama.
Byakunze kuvugwa kandi bifitiwe gihamya ko padri Thomas yahunze asahuye paruwasi ya Muyange yari ashinzwe,atunze umugore ku mugaragaro kandi yishoye muri politiki igamije gutanya Abanyarwanda .Kugira ngo Padri Thomas ahishe ibyo byaha bye yiyemeje na we kubisiga abandi ababeshyera abashyiraho n’iterabwoba ryo kuva mu mwanya barimo.
Ni muri urwo rwego adasiba kwandika kuri Musenyeri Simaragde MBONYINTEGE amuhimbira ibyaha atagira ,icyiza cyose akoze akagihinduramo ikibi.Iyo padri Thomas NAHIMANA yandika cyangwa avuga Musenyeri Simaragde yerekana ko ari umunyamakosa ,yitwara nabi ,ayobora nabi ko nta jambo akwiye kugira kuko nawe kuzuza inshingano ze byamunaniye,ko ahubwo ROMA yari ikwiye kumukuraho,aba ashaka kwirengera,ko yakora ibyo yishakiye kuko uwagombye kugira icyo amubaza yateshutse ku nshingano ze kumurusha.
Uko kwanduza Musenyeri Simaragde MBONYINTEGE, Padri Thomas abigira nkana agamije kumurangaza no kumutesha umutwe cyangwa se kumushyiraho iterabwoba.Ubundi mu Basenyeri Padri Thomas atinya, uwa mbere atinya ni Musenyeri Simaragde .Aho umuntu yakwibaza impamvu.
Musenyeri Simaragde MBONYINTEGE azi cyane Padri Thomas, amabwa ye n’amafuti ye nk’umuntu wamwigishije akamubera n’Umuyobozi mu Iseminari Nkuru ya Nyakibanda.Musenyeri Simaragde aramutse avuze Padri Thomas NAHIMANA, ibyo yamuvugaho ntawabijyaho impaka,nta n’uwabishidikanyaho kuko burya abayobozi babika amabanga menshi.
Ikindi gitera Padri Thomas NAHIMANA ubwoba ari nacyo kinakomeye ni uko ikibazo cya Padri Thomas Nahimana na leprophete .fr ye cyarenze imipaka, ubu ntikikireba Musenyeri wa Diyosezi ya Cyangugu gusa kuko ibyo akora bigamije gusenya u Rwanda rwose n’abanyarwanda. Padri Thomas NAHIMANA rero aratinya ko umunsi umwe Musenyeri Simaragde MBONYINTEGE nka prezida w’Inama y’Abepiskopi ikibazo cye azagishyura ku murongo w’ibyigwa mu Nama y’Abasenyeri cyangwa muri Komisiyo ishinzwe Abapadri , imyanzuro ivuyemo igatangazwa ku mugaragaro maze aka Thomas kagashoboka.
Inama twagira Musenyeri Simaragde ni ukudacika intege. Ibyaha by’ibihimbano Padri Thomas ahora amutsindagiraho ntibigomba kumutitiza ngo areke gutanga umusanzu we mu kugarura mu murongo cyangwa gufatira ibihano uwo mupadiri watannye bikaba byaramwivangiyeho .Ikibazo cya padri Thomas NAHIMANA mbere na mbere si ikibazo cya politiki nahubwo ni ikibazo kireba imibereho,imyifatire n’uburyo umurimo w ‘ubupadiri ukorwa .Musenyeri Simaragde MBONYINTEGE ntazacike intege,icyo kibazo na cyo azagikemure,ibyo yakemuye ni byinshi.Nagire inama Musenyeri mugenzi we Yohani Damaseni kugira ngo areke kujya arakarira abanyamakuru igihe bamubajije ku kibazo cya leprophete.fr na Padri Thomas,kubuka inabi no kibikoma kuko ikibazo cy’ingengabitekerezo atari icyo gukinisha. Abanyarwanda baba bakeneye amakuru.
Umwanditsi wacu
Source:
HYPERLINK « http://rushyashya.net/amakuru/mu-rwanda/kuki-padiri-thomas-nahimana-na-le.html »http://rushyashya.net/amakuru/mu-rwanda/kuki-padiri-thomas-nahimana-na-le.html


text:
Ntibikunze kubaho.Adeboye na Ajibola byababereye nk’igitangaza.Bombi uko bakomoka mu gihugu cya Niger,bari bamaze imyaka 17 bashakisha urubyaro barahebye.Tariki ya 11 gicurasi ni bwo abaganga 40 bafashije Ajibola kwibaruka abana batandatu yari atwise.
N’ubwo yabyaye abazwe(césarienne)ibyishimo byari byose,dore ko mu kwezi kwa cumi na kumwe ,muganga w’abagore (gynéco)yari yababwiye ko ari abana 4.None kuri iyo tariki,abahungu batatu n’abakobwa batatu bavutse mbere y’igihe ho amezi 4(prématurés)ku buryo buri wese afite hagati ya 500g-1kg.
A lire:Elle donne naissance à des sextuplés après 17 ans d’infertilité
Muri ibyo bitaro bya Université ya Richmond byo muri Leta ya Virginie(Etats-Unis d’Amérique)batangariye uwo mugore washoboye kurya,gutunga no guhumeka aha barindwi,none kuri uyu wa 18 gicurasi akaba yatashye abyina kubera izo mpanga zidasanzwe.
Abo babyeyi bazakomeza gusura abana babo muri ibyo bitaro byiyemeje kubitaho kugeza bujuje amezi ya ngombwa.Ni ibyo kwishimirwa.Ariko se iyaba bari batuye mu bihugu bikennye,aba bana bari kuberekeza he?
By P.B


text:
Perezida wa Repubulika y’u Rwanda Paul Kagame, yagaragaje uburyo muri ibi bihe Isi yose ihanganye n’icyorezo cya COVID-19 hamwe n’ingaruka zacyo, hakigaragara ubusumbane bukabije hagati y’ibihugu bikize n’ibikennye butuma ibikennye bigira mahitamo amwe gusa yo kwaka imyenda, kuyisonerwa cyangwa kongererwa igihe cyo kuyishyura kugira ngo byiyubake.
Perezida Kagame yavuze ko mu gihe kwigobotora ingaruka za COVID-19 bizashingira ku kubona ubwisanzure mu by’imari ndetse n’ubutunzi, usanga hari umurongo munini ugabanya izo mpande zombi mu Isi ya none.
Yabigarutseho mu nama y’Umuryango w’Abibumbye isuzuma imiterere no kwishyura imyenda mpuzamahanga yabaye ku wa Mbere tariki ya 29 Werurwe 2021, ikaba yaratumijwe n’Umunyamabanga Mukuru w’Umuryango w’Abibumbye António Guterres, Minisitiri w’Intebe wa Canada Justin Trudeau na Minisitiri w’Intebe wa Jamaica Andrew Holness.
Yagize ati: “Bimwe mu bihugu bishobora kwihaza mu kwigobotora izo ngaruka binyuze mu gutanga inguzanyo no kwagura ishoramari (quantitative easing). Ibihugu bisigaye bigomba gufata inguzanyo mu bigo byigenga n’ibya Leta nk’uko n’abaturage ku giti cyabo babikora. Hatabayeho ubufatanye rusange, iryo tandukaniro ryatera icyuho mu cyerekezo cy’Isi, aho abakene batabona amahirwe yo kuzigera na rimwe bagera ikirenge mu cy’abateye imbere.”
Atanga ingingo z’ingamba zafasha mu guharanira ukwigobotora ingaruka za COVID-19 mu nzira ziboneye, Perezida Kagame yavuze ko ibiganiro bisuzuma uko ibihugu bifite imyenda byadohorerwa bikwiye kubaho hatekerezwa ku mibereho myiza y’abaturage, ndetse hanibukwa gahunda z’iterambere zirimo n’Intego z’iterambere rirambye(SDGs).
Ati: “Ivugururwa ry’ibyerekeye imiterere y’imyenda mpuzamahanga ntibikwiye kugaragara nk’irirebana n’icyorezo cya COVID-19 gusa. Ni ibiganiro byagombye kuba byarabaye kera bisuzuma ubusumbane bukabije bukomeje kuranga iyi Si. ”
Mu zindi ngamba yagarutseho harimo kuba hakongerwa gahunda yo kongera igihe cyo kwishyura imyenda y’ibihugu bikize ku Isi (G20), n’Ikigega Mpuzamahanga cy’Imari (IMF) kigatangaza inkunga zihariye zoroshya imikoreshereze y’ifaranga ku rwego mpuzamahanga (SDRs).
Perezida Kagame yagize ati: “Hakenewe kubaka imikorere ikurikirana uko inkunga zihariye zikoreshwa, ndetse n’uburyo hatoranywa abazigenewe hashingiwe ku bazikeneye kurusha abandi, aho kuba imigabane igomba gutwanga mu bihugu runaka.”
Ku birebana no kongera igihe cyo kwishyura amadeni ibihugu bikennye bibereyemo ibihuriye mu Muryango wa G20, iyo gahunda yatangijwe muri Gicurasi 2020 bikaba byitezwe ko izasoza muri Kamena uyu mwaka nubwo COVID-19 ikomeje kugira ingaruka zikomeye ku bukungu bw’Isi muri rusange.


text:
Dore Imirongo 4 yo muri Bibiliya ugomba gusoma igihe ukeneye Amafaranga cyane.
Hari igihe umuntu ageramo agakenera amafaranga cyane kandi adafite aho ari buyakure, bigatuma yiheba ndetse akaba yanatekereza ko Imana itamuzi cyangwa itamukunda nk’abandi. Gusa Imana ihora itegereje kumva icyo uyisaba ngo ikigukorere nk’umwana wayo ikunda kandi yishimira ni ahawe ho kuyisaba icyo ukeneye cyose.
Dore imirongo 4 yo muri Bibiliya ushobora gusoma igihe ukeneye amafaranga.
1. Zaburi 72:12-14: “Kuko azakiza umukene ubwo azataka, N’umunyamubabaro utagira gitabara, Azababarira uworoheje n’umukene, ubugingo bw’abakene azabukiza, Azacungura ubugingo bwabo, abukize agahato n’urugomo, kandi amaraso yabo azaba ay’igiciro cyinshi imbere ye”. Igihe cyose uzaba ukeneye amafaranga uzahamagare Imana kuko yumva abayiyambaza kandi ari inyampuhwe izakumva igutabare icyo usabwa gusa ni ukuyisaba.
2. Imigani 19:1: “Umukene ugenda atunganye, Aruta ufite ururimi rugoreka kandi ari umupfapfa”. Ntuzakena igihe cyose, rero ugomba kumenya ko nubwo waba ukennye ute ugomba kuba inyangamugayo. Kuko iyo uri inyangamugayo ukennye uba uruta umukire ufite byose ariko udatunganira Imana.
3. Zaburi 14:6: “Mukoza isoni inama z’umunyamubabaro, Ariko Uwiteka ni ubuhungiro bwe”. Uwiteka niwe buhungiro bwawe, ugomba kwizera ko Imana yagukura kure ikakwicazanya n’ibikomangoma. Wowe gusa yisabe, Uyizere ntizagutererana.
4. 2Abakorinto 8:9: “Kuko muzi Ubuntu bw’Umwami wacu Yesu Kristo uko yari umutunzi maze agahinduka umukene ku bwanyu kugira ngo ubukene bwe bubatungishe”. Nta mpamvu nimwe ugomba kubura amafaranga kandi Yesu Kristu ari we ubutunzi bwose buturukaho ndetse yemera no guca bugufi kugirango dukire.
Icyo twe dusabwa ni ugusenga tugasaba Imana icyo twifuza cyose, Tugakora kuko Imana yanga abanebwe kandi tukizera ko ibyo twasabye tugiye kubibona nta kabuza Imana izabiduha uko twabisabye.